text:
Tórsvøllur: Nú gleða vit okkum
Dan Klein --- 01.07.2014 - 13:10
Enn eitt stig varð í dag tikið at gera Tórsvøll til altjóða leikvøll, tá hakin varð settur í til nýggju áskoðaraplássini á eystaru síðuni á Tórsvølli. Tá arbeiðið at gera áskoðaraplássini er komið at enda í mai 2015, eru vit komin eitt týðandi stig nærri einum altjóða leikvølli í Føroyum.
Heðin Mortensen, borgarstjóri, og varaforsetin í FSF, Róin Schrøter, loystu fyrsta flagið til nýggja skýlið á Tórsvølli í góðveðrinum seinnapartin.
Borgarstjórin fegnast um, at arbeiðið at gera eystaru síðuna av álvara byrjar.
- Hetta er gott fyri øll, sum ynskja at fara til stórar fótbóltsdystir, konsertir ella onnur tiltøk. Komfortin verður ein heilt onnur, nú øll fara at sessast undir taki, sigur Heðin Mortensen, borgarstjóri.** FSF bíðar eisini við spenningi eftir stóru útbyggingini.
- Tað er ótrúliga gott, at Tórshavnar kommuna lyftir hesa uppgávuna saman við Fótbóltssambandinum. Felags samstarvið merkir, at verkætlanin verður veruleiki. Hetta verður okkara leikvøllur fram um allar aðrar, sum lýkur altjóða krøv. Við hesi íløguni kunnu vit framhaldandi taka á okkum at hýsa altjóða dystum, sigur Róin Schrøter, varaforseti í FSF.
At Tórsvøllur í framtíðini eisini fer at skapa nógv annað virksemi í høvuðsstaðnum, eru Heðin Mortensen og Róin Schrøter á einum máli um.
- Vit kunnu bara taka dystin móti Týsklandi í fjør sum dømi. Tá vóru eini 200 tíðindafólk og oman fyri 600 áskoðarar í Føroyum. Í týska hópinum vóru áleið 50 fólk. Og verða øll tald við, vóru eini 1000 týskarar í Føroyum í sambandi við dystin, sigur Róin Schrøter.
- Tað er greitt, at hetta eisini verður gott fyri tænastuvinnuna. Her kann koma nógv nýtt virksemi burturúr teimum tilboðum, sum Tórsvøllur fer at hýsa í framtíðini. Áskoðararnir fáa framúr umstøður, og vit kunnu bara ímynda okkum tað virksemi, sum fer at standast av hesum í høvuðsstaðnum. Nú gleða vit okkum, sigur Heðin Mortensen.
J & K Petersen stendur fyri arbeiðinum at gera eystaru síðuna, har 2700 áskoðarar verða undir taki, tá landsdystir, konsertir og onnur tiltøk eru á skránni á vøllinum.
Samlaði kostnaðurin fyri eystara skýlið er 40,2 milliónir krónur við mvg. Tórshavnar kommuna rindar helmingin av hesari upphædd.


c: text/html

text:
Skamtluting er ein hjálp hjá brúkara, ið tekur fleiri sløg av heilivági ymiska tíð á samdøgrinum, ella sum av aðrari orsøk tørvar hjálp í sambandi við heilivágin, sum tikin verður.
Skamtluting merkir, at tann heilivágur, sum kundin tekur, verður maskinpakkaður í skamtir.
Pakkað verður í smáar skamtposar úr plasti, og í hvørjum posa er tann heilivágurin, ið tikin verður samstundis.
Pakkað verður til tvær vikur, og hvør skamtposi er týðiliga merktur við navni, føðingardegi, innihaldi, og nær heilivágurin skal takast. Hetta tryggjar, at rættur heilivágur verður tikin rætta tíð.
Sí eisini Skamtlutaður heilivágur
Leiðbeining um hvussu skamtposin verður upplatin
Sí leinkju her

robotstxt: allowed

filter: keep


text:
Hann er føddur í Nólsoy 19/9-1921, men uppvaksin í Hesti, har foreldur hansara settu búgv. Tá hann var liðugur við barnaskúlan, fór hann til skips og var burtur í fleiri ár, fór so á Føroya Læraraskúla í 1946 og tók prógv í 1950. Fyrsta árið var hann vikarur á Sandi, varð so í 1951 settur í starv við Kvívíkar skúla, og her hevur hann starvast síðani.
Rólant hevur einsamallur og saman við Jacob Olsen, lærara í Sandvík, skrivað fleiri skúlabøkur í landalæru til fólkaskúlan: »Norðurlond«, 1966, »Europa og Afrika«, 1969, »Sovjetsamveldið, Asia og Australia«, 1972, »Amerika«, 1975.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Um nakað eitur "krevjandi poppur" er hendan útgávan eitt gott boð. Evnisliga og tekstliga tung, tónleikaliga løtt og leitandi. Anohni - áður kend sum Antony Hegarty úr Antony & The Johnsons - er ein samleika- og kynsflótandi artistur, ið hevur hugtikið í nógv ár. Í mun til undanfarnu útgávurnar leggur Hopelessness
á elektroniska bógvin. Hon er framleidd av Hudson Mohawke og Oneohtrix Point Never, ið báðir standa fyri sterkum elektroniskum úttrykkum. Í roynd og veru skeivt at siga "í mun til undanfarnu útgávurnar", tí útgávan verður lýst sum debut solo útgávan hjá ANOHNI. Ikki lítið djarvt. Elektroniskur poppur løddur við politiskari og eksistentiellari vreiði.
The Besnard Lakes: A Coliseum Complex Museum
Kanadisku The Besnard Lakes havi eg havt tokka til síðani 2007, tá tey lótu hina frálíku The Besnard Lakes Are The Dark Horse
úr hondum. Havi síðani fylgt bólkinum trúliga, og sæð tey tvær ferðir live. A Coliseum Complex Museum
er fimta útgávan hjá bólkinum, og eins og allar hinar er hon sjálvframleidd í egnum studio. The Besnard Lakes er tað, ið onkur vildi kalla "plátusavns rokkur", tvs. tú hoyrir at limirnir í bólkinum kenna sína rokksøgu og tað skortar ikki uppá tilsipingar. Grundleggjandi uppskriftin hjá bólkinum er Beach Boys melodiir við psychedelia og shoegaze dámi. Í mun til undanfarnu útgávurnar brýtur A Coliseum Complex Museum
ikki endiliga upp úr nýggjum, men hetta er ótrúliga væl framleitt og fínpussað. Roynist serliga væl í oyrabúffum!
Beyoncé: Lemonade
Fyri aðru ferð á rað letur Beyoncé eina sera sannførandi plátu úr hondum, og aftur hesu ferð við einum "visual album" sum fylgisveini. Heldur enn at gera sum hini og alliera seg við mest uppløgdu hittmakarar, fer Beyoncé aftur til sítt upphav. Hennara popptónleikur tekur nevniliga støði í afrikanskt-amerikonskum tónleiki sum r'n'b, hipp hopp, trap, bounce, soul, funk v.m. Hetta ger seg serliga galdandi á trimum teimum seinastu útgávunum, har ein vaksandi tónlistalig, tekstlig og visuel áherðsla á afrikanskt-amerikanska upphavið sæst. Lemonade
er tann strammasta og lættast gloypiliga av teimum trimum, og tónleikaliga er hon tann fjølbroyttasta. Umframt áðurnevndu stílar fevnir hon eisini um t.d. rokk ('Don't Hurt Yourself feat. Jack White') og kontri ('Daddy Lessons'). Alt framt við góðum tamarhaldi. Ein av ársins bestu útgávum, ið eisini skrivar seg inn í ein stak áhugaverdan politiskan samanhang. Tað einasta ringa við útgávuni er, at hon framvegis ikki finst á Spotify. Í summar var eg í ÚF og tosaði um Beyoncé
, og eg havi skrivað meira um tónleikin her
.
Black Mountain: IV
Black Mountain er retro rockur so tað baskar, og tey eiga onkursvegna eitt serligt pláss í mínum hjarta, fyri ikki at siga plátusavni. Ósmædnar tilsipingar til 70'ini, Sabbath, Zeppelin, Pink Floyd og Deep Purple við hópin av psykedeliskum stoner dryssi omaná. IV
er fjórða útgávan hjá bólkinum, og hon er ein samanseting av ymiskum, sum tey hava fingist við fyrr. Onnur útgávan In The Future
var rættiliga avlong og episk, meðan debutin og kanska serliga triðja útgávan Wilderness Heart
vóru styttri og meira radiovinarligar. IV
tekur samanum báðar tilgongdir, og tað er ikki tað býttasta. Eg skrivaði meira um tey her
.
Aftaná at hava tikið tónleikaheimin á bóli tvær ferðir áður er Justin Vernon hesu ferð farin tann eksperimenterandi og elektroniska vegin. Tað tykist ikki sum, at henda útgávan hevur rakt zeitgeistin á sama hátt, men tað ger minni, tí hon er góð. Samplingar, cut-ups, loops, beats, massar av vocodara. Sumt av tí hava vit hoyrt fyrr, men ikki so langt úti á eggini sum her. Tað er okkurt instinktivt og feitt yvir hesum tónleikinum, og ljódliga tilgongdin er framúr. Sum at hoyra onkran høgga eina standmynd úr ljóði. Ein útgáva, ið veksur fyri hvørja lurting (ein klisjé, men ein umráðandi ein).
Bwana: Capsule's Pride
Eg var stak hugtikin av hesi útgávuni, ið kom út í vár. Bwana er ein kanadiskur Berlin búgvandi elektroniskur framleiðari, og Capsule's Pride
er ein útgáva við techno, house og ambient tónleiki grunda á samplingar av dialogi og tónleiki úr tiltikna japanska anime klassikaranum Akira
frá 1988. Tú kennir straks á tær, at talan er um eina sterka sameining av upprunaligum keldutilfari og einum nýggjum listaligum høpi. Visiónin hjá Bwana drívur verkið. Fittligir bitar av bæði dialogi og tónleiki úr Akira
ganga aftur, men Bwana hevur hegnisliga formað tilfarið í nýggjum dansigólvsstílaðum høpi. Útgávan hóskar seg somuleiðis til friðarliga lurting í eitt nú oyrabúffum. Eg havi skrivað meira um útgávuna her
. Hon finst ikki á Spotify, men kann niðurløðast ókeypis
.
David Bowie: ★
Camera: Phantom of Liberty
Árið var av álvara farið at halla áðrenn eg uppdagaði hesa plátuna, men hetta er ikki nøkur hissini pláta fyri tað. Camera er ein týsk krautrock trio, og á Phantom of Liberty
(uppkallað eftir einum Luis Buñuel filmi) veita teir eina íblásta rundu av dygdargóðum krautrokki. Tónleikurin er á tremur við tilsipingum til NEU!, Cluster o.a., eins og nýggjari nøvn sum íslendsku Apparat Organ Quartet, finsku K-X-P og ensku Kling Klang. Trummuleikarin Michael Drummer (!) ákallar treytaleysa motorik groovið hjá Klaus Dinger, sála, og løgini eru so passaliga kryddaði við retro synthum. Eisini má tað sigast at vera gleðiligt at hoyra spillfeskan krautrock spældan av týskarum úr Týsklandi! Onkuntíð fær ein nevniliga ta fatan, at krautrock var eitt 70'ara fyribrigdi burturav, og tá er tað gleðiligt at hoyra eitt aktuelt týskt krautrock navn sum Camera, ið enntá heldur til í høvuðsstaðnum Berlin. Frálíkt!
Ein skelkur fór gjøgnum tónleikaheimin, tá tað frættist, at tónlistamaðurin og ikonið David Bowie var farin foldum frá. Tíðindini frættust mánamorgun 11. januar, og fríggjadagin 8. januar útgav hann sína sjeyogtredivundu útgávu, Blackstar
ella ★. Plátan hugtók longu frá fyrsta sekundi, og hugbindingin bara vaks næstu vikurnar og mánaðirnar. Hugbindingin mótvegis tónleiki, teksti, ljóðmyndum, súmbolum og ikki minst tí fantastiska plátuhúsanum, ið framhaldandi avdúkar loynidómar. Ein New York'ara jass kvartett undir leiðslu av saksofonleikaranum Donny McCaslin spælir undir, og góði gamli Tony Visconti situr handan knøttarnar. Ein hegnislig útgáva við tilsipingum til avantgarde, fríjass og elektronika, tó at hetta í grundini er snúðigur rokkur við popp tevi. Bowie var ein meistari, og ein kundi neyvan ímynda sær eitt betri farvæl. Í januar luttók eg í heiðurssendingini Til Himmals við Bowie
(samrøðan kann hoyrast frá 28:30). Skrivaði minningarorð um Bowie her
og tók samanum her
.
Frank Ocean: Blonde
Fyri 10+ árum síðani var r'n'b eitt meginstreymsfyribrigdi. Tað er tað sum so enn, men nú á døgum hevur r'n'b eisini fingið sítt alternativa mótsvar til meginstreymin, eins og rokkurin fekk tað á sinni. Summi alternativ r'n'b nøvn liggja á markinum millum tað alternativa og meginstreymin, og Frank Ocean er ein teirra. Eftir at hava bergtikið við miksteypinum Nostalgia ULTRA (2011) og debutplátuni Channel Orange (2012), og eftir at hava teasað við nýggjari plátu í langsamiliga tíð, var Blonde loksins útgivin í august mánaði. Ein framúrskarandi góð pláta við denti á tað abstrakta og leitandi. Fleiri løg hava t.d. ongar trummur ella beats. Hetta er opin og ekspressionistiskur tónleikur. Kortini eru løgini melodiøs og (hug)fangandi. Tummil upp.
Jóhann Jóhannsson: Orphée
Tað er longu 15 ár síðani eg varnaðist íslendska Jóhann Jóhannsson. Fyrstu ferð var tá hann leikti við tiltiknu Apparat Organ Quartet - eg gloymi ongantíð tá vit í Gestir spældu konsert saman við teimum í Norðurlandahúsinum á Listastevnuni 2003 - og seinni sum tónaskald í egnum navni. Fall pladask fyri útgávuni IBM 1401 - A User's Manual (2006), har bæði konsept og tónleikur raktu hjartastreingir. Seinnu árini hevur yrkisleiðin sum filmstónaskald fingið luft undir veingirnar við tónleiki til filmar sum Prisoners, The Theory of Everything, Sicario og Arrival, og næsta stóra uppgávan er einki minni enn Blade Runner 2049! Tað serstaka við Orphée er, at tað er fyrsta útgávan í longri tíð, sum ikki er eitt soundtrack. Gamaní er hon filmisk sum ber ólukkan, men tað er bert Jóhannsson sjálvur, ið setir treytirnar. Orfeus mýtan og ymsar endurforteljingar av henni eru tematiskt grundtilfar. Klangliga ferðast vit rættiliga víða, men afturvendandi temu binda alt saman í eina heild. Eyðkent og Jóhannssonskt.
Kyle Dixon & Michael Stein: Stranger Things vol. 1 & 2
Tað eru fleiri orsøkir til, at eg eri fegin um Stranger Things
, og ein teirra er so avgjørt frálíki tónleikurin, ið sipar til nógv av tí besta úr 80'unum. Røðin gjørdist eitt hitt størsta poppmentanarliga fyribrigdið í 2016, og so er tað gott eisini. Tónleikaliga er fyri tað mesta talan um styttri motiv og temu, ið hava við persónar og hendingar úr røðini at gera. Eisini eru onkur longri løg uppi í. Sipað verður lystiliga til 70'ara og 80'ara synthesizer tónleik a la Tangerine Dream
, John Carpenter, Vangelis, Giorgio Moroder v.fl. Tað eru teir báðir Kyle Dixon og Michael Stein úr amerikanska synthwave bólkinum S U R V I V E, ið hava framleitt tónleikin við eini røð av tiltiknum 80'ara synthesizarum. Meir um evnið her
.
Leonard Cohen: You Want It Darker
Fjúrtanda plátan hjá Leonard Cohen kom út bert fáar vikur áðrenn hann andaðist. Plátan er eitt slag av framhaldi av Old Ideas
(2012) og Popular Problems
(2014), men hon hevur kortini sítt egna sound og tema. Í stuttum er hon eyðkend av álvarsemi, men Cohen dugir at bera tað. Her merkist, at elli hevur sett inn, at sansirnir svíkja og/ella vikna. Leonard er klárur at fara. Hetta er ein uppgerð ella eitt farvæl. Ein vakur og minimalistiskur svanasangur, vakurt framleiddur av soninum Adam Cohen. Eg var í "Góðan Morgun Føroyar" og tosaði um útgávuna
sama morgun, sum hon var útgivin, og so var eg eisini við í Cohen heiðurssendingini So Long, Leonard
, ið var send eftir at hann andaðist 21. september (samrøðan kann hoyrast á 34:00).
Mark Pritchard: Under The Sun
Mark Pritchard er gamal í garði innan enskan elektroniskan tónleik. Tað er tó ikki fyrrenn fyri kortum at hann er farin at útgeva tónleik í egnum navni. Millum nøvnini, ið hann áður hevur verið settur í sambandi við teljast Global Communication, Jedi Knights, Reload og Harmonic 313. Í løtuni hevur hann sáttmála við virda plátufelagið Warp Records, ið hava útgivið Under The Sun. Eg var beinavegin hugtikin av hesi plátuni, tá eg byrjaði at lurta eftir henni í vár. Sterk hugløg og flótandi ljóðmyndir. Stilistiskt koma vit eitt sindur víða um, frá ambient yvir í okkurt slag av elektroniskum folk, og so eru eisini onkrar techno kendar løtur. Fleiri gestasangarar royna seg á útgávuni, eitt nú Bibio, Thom Yorke og Linda Perhacs. Ein gjøgnumarbeidd og atmosferisk pláta við elektroniskum klangbotni. Komið verður víða um, men raðfylgjan er væl frágingin og alt hongur saman sum tað skal. Lekkurt.
Morgan Delt: Phase Zero
Kaliforniska sýruhøvdið Morgan Delt gav sína aðru plátu út í ár. Á sjálvnevndu debutini frá 2014 flippar hann meira út, men á uppfylgjaranum Phase Zero stendur sangskrivingin sterkari. Hetta er hansara fyrsta útgáva á plátufelagnum Sub Pop, og tað sigur eitt sindur um settu kósina. Delt hevur skrivað og innspælt tónleik síðani barnsbein, og hann hevur m.a. útgivið eina røð av kassettubondum. Tað er tó ikki fyrrenn seinnu árini, at hann er farin at geva alment út. Hann hevur m.a. framført við Flaming Lips, og huglagið er ikki heilt ólíkt teimum og eitt nú Tame Impala. Delt hevur tó sítt egna twist uppá psykedeliskan popp anno 2016. Tað vóru tíðarskeið í ár, har eg lurtaði rættiliga intenst eftir hesari plátuni, og tí skal hon við her.
Okkultokrati: Raspberry Dawn
Um Svøríki er norðurlendska popp tjóðin, er Noreg norðurlendska rokk tjóðin. Eingin annar um okkara leiðir skarar so regluliga framúr við óvanliga góðum esoteriskum rokk plátum, har okkurt heilt serstakt er á vási. Serena Maneesh, 120 Days, Electric Eye v.fl. - nøvn, ið hava latið seriøst góðar plátur úr hondum seinastu 10 árini. Fyri ikki at tala um sterka og dapra arvin frá black metal 90'unum og tí, sum síðani er komið hagani. Í Noregi meina tey business, og Okkultokrati (fantastiskt navn!) leggja seg afturat listanum við Raspberry Dawn. Ein glóðheit grýta, ið spruttar av post punk, black metal, industrial og rúmdarrokki. Um Joy Division jammaðu við Darkthrone. Okkurt tann vegin. Útgivið á Southern Lord Recordings, og tað átti at sagt eitt sindur. Dyrkingarvert.
Orka: Vað
Tað kennist sum eitt rættiligt skamtalop hvørja ferð Orka kemur við nýggjari plátu, og Vað er einki undantak. Plátan er skriva og framleidd í London og New York av Jens L. Thomsen og Alap Momin, m.a. kendur sum Oktopus úr Dälek. London duoin LV hevur gjørt additional production. Við stýrisvølin stendur Jens, og hetta er fyrsta techno plátan frá einum føroyskum artisti. Hon er instrumental, minimalistisk og prosess orienterað. Tvs. tú hoyrir prosessina ella tað prosessuella í tilgongdini. Tú hoyrir tey fáu ljóðførini, ljóðini og ljóðsporini, ið eru við í hvørjum lagi. Tað er sum um at fleiri løg vera skrellaði burturav í mun til undanfarnu útgávuna Leipzig, ið var merkt av tí soniskt mettaða og ríka. Men har Leipzig var melankolsk og sein í tempo, er Vað meira upbeat og, tori eg at siga tað, dansivinarlig. Her verður skorið inn á bein og brotið upp úr nýggjum. Í føroyskum høpi liggur hon væl uttanfyri tað vanliga, og hetta síggi eg sum eina styrki, tí okkum tørvar at víðka karmarnar. Ein djørv, treytaleys og djúpt hugfangandi pláta.
Nick Cave & The Bad Seeds: Skeleton Tree
Nick Cave er eitt av hesum listafólkunum, ið bara knossa víðari líkamikið hvat, og tað tey lata úr hondum er næstan ræðandi í vavi. "You've got to just keep on pushing, keep on pushing, push the sky away" sang hann á seinastu útgávuni frá 2013. At skumpa himmalloftið burtur til tess at vita hvat er hinumegin. Ikki hissini mynd. Kortini kemur ein ikki uttanum tragisku umstøðurnar, ið nú gera seg galdandi. Sonurin Arthur Cave datt oman og doyði, bert 15 ára gamal. Cave hevði skrivað flestu tekstirnar áðrenn vanlukkuna, og kortini dryppar øll útgávan av sorg og missi. Røddin rystir av hesum sama. Ein intens og hugtung pláta. Hetta kann tónleikur eisini.
PJ Harvey: The Hope Six Demolition Project
Tvinnar ferðir untist mær at hoyra PJ Harvey live í ár. Í Keypmannahavn fyrst í oktober og aftur á Airwaves í Reykjavík fyrst í november. Polly Jean í essinum, 10 fólk á palli, gjøgnumførd ljóðmynd og solid sangskriving, har tilfarið frá tveimum teimum nýggjastu útgávunum fylti mest. Tað, sum slóð meg á báðum konsertunum er, hvussu langt tú kemur við góðum tifari. Við dygdargóðum løgum ber nógv til. Hetta er ein ráari og óðari pláta enn hin somuleiðis sterka Let England Shake
frá 2011. Ta ferðina hugdi hon inneftir, nú hyggur hon úteftir. PJ skrivaði sangirnar til plátuna umframt yrkingasavnið The Hollow of The Hand
í tíðarskeiðinum frá 2011-2014 meðan hon ferðaðist til Kosovo, Afganistan og Washington D.C. saman við fotografinum og filmsskaparanum Seamus Murphy. Meiningarnar eru ymiskar um politiska innihaldið og -boðskapin á plátuni, men tað kemst ikki uttanum, at tann tónleikaligi parturin stendur sterkur. Live eins væl og á plátu.
Radiohead: A Moon Shaped Pool
Uttan iva tann útgávan, ið eg havi lurtað mest eftir í ár. Radiohead havi eg leingi verið stórfjeppari av, og lítið er broytt. Sum eg skrivaði í mínum ummæli av plátuni
: "Tað má undirstrikast enn einaferð, at sangirnir eru heilt ólukksáliga væl lagdir til rættis á hesi plátuni. Har henda allatíðina spennandi ting í ljóðmyndini, og samstundis er tónleikurin róligur og ikki yvirspældur. Fantastiskt. [...] Hetta er ikki ein pláta, ið kemur loypandi út úr hátalarunum. Hon er ov friðarlig og rólig til tað. Best er at geva sær tíð at lurta og njóta. Hon er tað verd. Radiohead hava gjørt tað aftur. Ein framúrskarandi góð pláta. Góðir sangir, góðir tekstir, góðar útsetingar, góðar ljóðmyndir, gott ljóðbland o.s.fr. Av teimum níggju útgávunum plaserar hendan seg ovarlaga. Í ovaru helvt, so segði hann."
Sakaris: Music Is Never Gonna Make Me Rich
Sakaris er ein eginsom stødd í føroyskum tónleiki. Har nógvur annar tónleikur her á landi so ella so hevur eitt "føroyskt" ella "norðurlendskt" ljóð, ljóðar Sakaris av onkrum heilt øðrum. Japan kanska? Telduspælstilsipingarnar í væl framleidda elektroniska popp universinum eru har so í øllum førum í ríkiligum máti. Sum framleiðari hevur hann tikið seg nógv fram síðani debutina I Have Beautiful Eyes. Tað góða við tónleikinum er, at hetta er poppur við eksistentiellari dýpd. Tann mest peppaði sangurin kann innihalda ein djúpan sorgblíðan tanka. Hjá Sakarisi ganga sorg og gleði hond í hond, og djúphugsni hoyrir eisini heima á dansigólvinum. "Music is never gonna make me rich, it's only gonna save my soul". Hatta var ein av teimum góðu í ár, og ein grundkensla eg kann kenna meg aftur í (disklaimari: Eg spæli við live bólkinum hjá Sakaris, men havi ikki havt nakað við plátuna at gera).
Solange: A Seat At The Table
Best sum ein helt, at Beyoncé átti 2016 fult og heilt við Lemonade, kom lítlasysturin Solange Knowles á vøllin við teirri sterku A Seat At The Table. Har Beyoncé hevur eina meira treytaleysa meginstreymstilgongd til tónleikin og ídnaðin, leggur Solange ístaðin á ummælaravinarliga hipstarabógvin (tó at báðar útgávurnar hava fingið sera jalig ummæli). Áður hevur Solange sannført við frálíku EP'ini True, ið var framleidd saman við Devonte Hynes (Blood Orange), og á nýggju útgávuni samstarvar hon við r'n'b framleiðaran og tónleikaran Raphael Saadiq. Úrslitið er ein luftkend, minimalistisk soul/r'n'b pláta við politiskum broddi. Tekstliga og tematiskt eru viðurskifti hjá afrikonskum-amerikanarum til viðgerðar, og hetta gongur aftur í teimum mongu "interludes" á plátuni, har familja og kenningar hjá Solange siga frá lívsroyndum. Fyrst og fremst er tað tó væl frágingni tónleikurin, ið stendur sterkur.
Steve Hauschildt: Strands
Í 2016 hava analogir synthesizarar av álvara fingið rásarúm í meginstreyminum (sí Stranger Things omanfyri), og ein av ársins bestu synthesizer plátum er Strands hjá Steve Hauschildt. Hetta er frálíka væl framleiddur ambient, drone og arpeggio synthesizer tónleikur. Útgivin á legendariska drone plátufelagnum Kranky, og Hauschildt er ikki nakar ársungi innan sjangruna. Áðrenn hann fór solo spældi hann við í slóðani amerikanska 00'ara synth bólkinum Emeralds, ið m.a. góvu hina frálíku Does It Look Like I'm Here? út í 2010. Á Strands kanaliserar Hauschildt meistarliga tvinni tíðarskeið: krautrokkin frá 70'unum og IDM/chillout rákið frá 90'unum. Ein nærum fullkomin og vælljóðandi samanrenning.
200: Reytt Pass
200 hava í skjótt 20 ár pilkað við eymu støðini í teirri føroysku fólkasálini. Reytt Pass
er sætta 200 plátan, og hon brakar avstað frá fyrsta sekundi. Ein serstakliga væl upptikin og miksað útgáva, hesuferð við Fred Ruddick handan knøttarnar. Sum nakað nýtt vera synthesizer stabs, vocodari og soulsystrakór (a.k.a. "The Stina Singers") brúkt til at undirstrika riff, niðurløg o.a. Væleydnaðu retro soul elementini, ið fyrstu ferð vóru at hoyra á Vendetta
(2012) venda aftur á 'Heini Hatar', heitislagnum 'Reytt Pass' og 'Sangurin um at selja sína sál og integritet'. Aðrastaðni eru menn bítandi svakir sum fyrsta dagin, t.d. í 'Punkurin frá helviti 666', 'Red Sonja' og 'Makt 2'. Spennandi gestir sleppa eisini framat, eitt nú veitir íslendski Ottarr Proppé (HAM, Dr. Spock) eina herliga yvirgearaða cameo á 'Kristin Dómur', og rapp duo'in Swangah leggur sveiggj á heitislagið. Reytt Pass
er ein fresandi tvørskurur gjøgnum føroyska dupultsamleikan. Knallgóð pláta á knallreyðum vinyli.
A Tribe Called Quest: We Got It From Here…Thank You For Your Service
Navnframi 90'ara rapp bólkurin A Tribe Called Quest kom púra óvæntað aftur í aftur, aftaná 18 ára útgávusteðg. Ongin væntaði nýtt frá bólkinum, og so slett ikki tá annar rapparin Phife Dawg andaðist fyrr í ár. Onkur vildi kallað tónleikin hjá bólkinum fyri "jass rapp" ella "alternativt hipp hopp". Í øllum førum slóðaðu teir fyri at knýta rapp at einum sofistikeraðum og intelligentum soniskum heimi, við denti á jaligar og sosialt informeraðar tekstir. Hetta í eini tíð, har gangsta rappið á vesturstrondini í USA setti eina ráari og í mongum føri harðskapssinnaða kós. TCQ eru tó at rokna sum eysturstronds rapp, enntá úr hipp hopp vøgguni New York. Tað hoyrist eisini. Persónliga yndisútgávan er framvegis The Low End Theory
frá 1991, men nýggja útgávan sannførir. Frálíka væl frágingið eysturstronds rapp við atmosferiskum ljóðmyndum og feitum beats. Eisini 18 ár seinni, har fleiri av teirra lærusveinum hóskandi eru við sum gestir. Ársins comeback á plátu.
Tweed & Hyenas: Yates
Ársins surprise. Sum í ársins mest óvæntaða útgáva. Eg visti einki um hesa útgávuna undan henni, visti ikki eingongd av, at hon var ávegis, og tað einasta eg visti um bólkin var, at Tweed er artist navnið hjá Jón Klæmint Hofgaard, áður kendur sum gittarleikari í Lama Sea og hjá Guðrið Hansdóttir. Tweed & Hyenas er Jón Klæmint við bólki. Eg var til lurtigildið í Sirkus tá útgávan kom út, og eg var stak hugtikin av fullfermdu plátuni, ið ljómaði burturúr ongum. Okkurt slag av lýriskum soul/jazz/rokk tónleiki. Innspælt í London, har Jón Klæmint hevur búleikast inntil fyri kortum. Eg gjørdi eina spontana samrøðu við hann og framleiðaran Sean Woodlock eftir at hava hoyrt útgávuna, so tað verður meir at frætta um útgávuna. Á skrift. Inntil tá kunnu tit njóta útgávuna, ið nú eisini er úti á vinyli á Plátufelagnum Tutl.
---
Hatta var tað. Seks av útgávunum omanfyri eru annars umboðaðar í hesum miksinum
. Hugleiðingar um miksið eru at finna her
.
Nú vit eru við tað, so er onkur eftirlaging forrestin gjørd í Ársins Plátur '15
.


text: Pressan er farin til arbeiðis eftir summarfrítíðina. Tað prógvaði kjakið eftir Dag og Viku í kvøld, har Liljan Weihe, tíðindaleiðari, tosaði við løgmann, Kaj Leo Holm Johannesen, og andstøðutingmann Høgna Hoydal. Tugda og tannlaða tunnilsmálið var evnið í væl fyrireikaða kjakinum, hóast leiklutirnir, the setting and casting, vóru nakað stirvnir og sjálvsagdir. Tykjast kundi í drúgvum løtum, at løgmaður varð einsamallur móti tveimum persónum í hesari orrustu, sum minti nógv um tá danski Krasnik nektaði og huðfletti sekteristiska landsmannin, Hedegaard, fyri opnum skermi og skerfløtum landi. Tað var eins pínligt og henda løta í Degi og Viku. Ikki minst tá løgmaður slapp at kasta andstøðutingliminum fyri at hann í orðsins rætta týdningi vildi krossfesta landstýrismannin í innlendismálum. Hetta ólátaða orðalag frá løgmanni varð ikki afturvíst ella aftursvarað og legði tí støði undir einum einsíðugum orðadrátti, ið mest var at meta sum jánkaslig júkan og einki annað. Frá løgmanni, um løgmann og hjá løgmanni. Hetta var so pínligt, at eg kann ikki hugsa mær annað, enn at alt viðhald og øll samkensla fer beint til løgmann og bara hann. Tí soleiðis er menniskjan. Eins og Hedegaard varð løgmaður so tiltuskaður, verjuleysur og illa orðaður, at hann kom í tað ljós, har einki gerst enn at yppa øksl uttan armslongdir ella onnur prinsipp, tí her er eingin redningur, vit eru farin út um twilight zone, vit eru í mýrilendi, har eingin er komin livandi aftur. Eins og søgan um Baskerville, er hetta søgan um føroyska fólkaræði, ið er blivið eitt skrímsl í hólmanum. Gott at fjórða samfelagsmaktin er komin úr feriu og nú akslar síni skinn. Tað er í tøkum tíma. Tí fyrsta, onnur og triðja samfelagsmaktin hava ikki verið á varðhaldi í hesum máli. Gott, Liljan!


text:
Hvørji forrit/appir eiga/kunnu verða á teldini og á teldlinum?
Hesi forrit eru góð at hava á teldlinum:
Allar tær appir ið eru nevndar niðanfyri eru sendar við App Cat á teldilin hjá tykkum.
Adobe Reader
Skriviforritið Pages
Hesi forrit eru góð at hava á telduni:
Skriviforrit: Kravið til skriviforritið er, at tað kann goyma í PDF formati.
Nýggjastu versiónirnar kunnu goyma sum PDF. Forritð er ikki ókeypis
Libre Office
Ókeypis skriviforrit, sum líkist nógv Microsoft Office. Kann goyma sum PDF.
(minst til at velja røttu útgávuna t.v.s. til tað skriviforritið ið tú hevur á telduni)


text:
Diplomskeið í føroyskum
Føroyamálsdeildin bjóðar út diplomskeið í føroyskum. Skeiðið er serliga ætlað teimum, sum í dagligum starvi hava tørv á at orða seg greitt og rætt.
Skeiðið byrjar 30. august 2018 og endar við próvtøku fyrst í desember. Endamálið er at menna evnini hjá skeiðsluttakarunum at brúka málið greitt, rætt og fjøltáttað. Dentur verður lagdur á mállæru og at økja tilvitanina um mál, málburð og ymsar stíllegur í málinum. Undirvíst verður 3 tímar hvørja ferð tveir dagar um vikuna í 12 vikur. Undirvísingin verður styðjað við venjingum, ið hóska til tað, sum gjøgnumgingið verður. Endað verður við skrivligari próvtøku, og latið verður prógv fyri lokið skeið.
Skeiðið er sjálvstøðugt skeið fyri seg og kann ikki góðskrivast sum partur av BA-útbúgvingi í føroyskum. Treyt fyri luttøku er miðnámsskúlaprógv við føroyskum á A-stigi ella samsvarandi. Fólk við royndum í skrivstovuyrki ella øðrum yrki, ið líkist, hava fyrimun.
Umsóknarfreist er 20. august 2018.
Undirvíst verður á Føroyamálsdeildini hósdagar kl. 16.15 til 19.00 og leygardagar kl. 09.15 til 12.00.
Skeiðið telur 7,5 ECTS
Lærari: Lena Reinert.
Kostnaður: 5000 kr.
Skeiðslýsing sæst HER
Umsóknarskjal fæst HER


text:
-
Broyting - leið 60.Sum lýst, fer Teistin á beding í morgin 23 mai. Í tíðarskeiðinum fram til 12 juni røkir Ternan le...iðina. Bíleggingarskipanin verður ikki virkin. Billettering verður í Skopun, eins og áðrenn bíleggingarskipanin kom. Farmatúrar verða gjørdir mán-frí kl.08:45.Galdandi fyri:60 Skopun - Gamlarætt
60 Skopun – Gamlarætt
Skip: M/F Ternan
Siglingartíð: 30 min.
Legg til merkis, at øll akfør kunnu bíleggja pláss av Gomlurætt til Skopunar her
Tað ber framvegis ikki til at bíleggja pláss av Skopun til Gomlurætt, og er hendan mannagongdin framvegis galdandi á hesi farleiðini:
Bert úr Skopun:
Akfør hægri enn 1,90 m. skulu bíleggja pláss á tel. +298 29 31 04. Tá pláss verður bílagt skal longd, vekt og hædd á akfari upplýsast fyri manningini.
Ternan ger farmatúr til millum Gomlurætt og Skopun kl.08:45 mán-frí. Hesar túrar hevur farmur framíhjárætt, men um pláss er sleppa persónbilar eisini við.
Akfør hægri enn 2,50 m. kunnu ikki bíleggja pláss túrin av Gomlurætt kl 17:20 gerandisdagar og kl. 20.00 fríggjadagar, Persónbilar hava framíhjárætt á hesum túrum, so stórir bilar verða bert tiknir við, um pláss er. Sunnu- og leygardagar kl. 14:00 og kl. 16:35 verða akfør hægri enn 2,50 m. ikki tikin við uttan at pláss er.
Akfør eiga at verða í bíðirøðini minst 15 min. áðrenn fráferð.
x = gerandisdagar (mánadag-fríggjadag)
1 = mánadag
2 = týsdag
3 = mikudag
4 = hósdag
5 = fríggjadag
6 = leygardag
7 = sunnudag


text:
Føroysk bókmentasøga
Malan Marnersdóttir og Turið Sigurðardóttir
Verkætlanin er mannað og stýrd av Maluni Marnersdóttur og Turið Sigurðardóttur, bókmentafrøðingum á Føroyamálsdeildini. Umframt tær báðar taka aðrir granskarar á og uttan fyri deildina lut í verkætlanini og skriva um ávís vald evni; t.d. hevur Jógvan í Lon Jacobsen, málfrøðingur á Føroyamálsdeildini, skrivað um lærdóms- og upplýsingarmentanina í 17. og 18. øld.
Ætlanin við hesi bókmentasøguni er, at hon skal byggja á gransking og skoða bókmentamenningina í heild, listfrøðiliga og søguliga.


text:
Føroyar hava tveir dystir eftir í EM-undankappingini hjá A-landsliðnum við kvinnum, á hesum sinni. Fyrri dysturin er 30. mai á heimavølli móti Serbia og seinni dysturin er 3. juni á útivølli móti Svøríki.
Landsliðsvenjarin, Dia Midjord, hevur úttikið ein bruttohóp á 26 spælarar.
Bruttohópurin
Viviann Petersen, Selfoss
Ragnhild á Heygum, VÍF
Margit W. Fríðmundsdóttir, Neistin
Pernille Brandenborg, Vendsyssel
Ninna Johansen, Aalborg HK
Siw Matras, TMS Ringsted
Bjarta O. Johansen, Kyndil
Marianna G. Eystberg, Kyndil
Bára K. Hansen, Kyndil
Súna K. Hansen, Kyndil
Turið Arge Samuelsen, Kyndil
Liljan Djurhuus, VÍF
Durita Christophersen Jojic, VÍF
Randi Virgarsdóttir, VÍF
Agnas Olsen, VÍF
Heidi Maria Akselsen, VÍF
Daniella Joensen, Neistin
Marjun Falkvard Danberg, Neistin
Eir Martinsdóttir Berg, Neistin
Tóra Eliasen, Stjørnan
Jansy Jacobsen, Stjørnan
Sonja Sirdal, Stjørnan
Judith Dam Jacobsen, Stjørnan
Maria Halsdóttir Weyhe, H71
Vár H. Thomsen, H71
Durita Toftum Joensen, H71
Føroyar eru umframt í bólki við Serbia og Svøríki, í bólki við Makedonia.
Hetta er fyrstu ferð, at A-landsliðið við kvinnum hevur verið við í EM-undankapping. Í fjørsummar vunnu Føroyar EM-undanundankappingina og vunnu sær harvið atgongd at spæla millum tey bestu. Og tað hevur fyrsta EM-undankappingin sannað, at Føroyar nú kappast móti teimum bestu. Svøríki er fjórðbesta kvinnulandslið í heiminum, meðan Serbia er á einum níggjunda plássi.
Úrslit
Makedonia – Føroyar, 28-24
Føroyar – Makedonia, 15-22
Føroyar – Svøríki, 15-33
Serbia – Føroyar, 36-20


text:
Skalt tú at hava fund ella skipa fyri eini ráðstevnu, so kunnu vit síggja til, at alt gongur sum eftir ánni.
Vit eru fús at hjálpa. Í samráði við teg hjálpa vit við øllum – Umframt at svara vanligum spurningum viðvíkjandi fundum og ráðstevnum, rigga vit hølini til, bíleggja innivist og taka atlit at serligum tørvi í matgerðini, um tað er neyðugt, og syrgja fyri at alt er upp á pláss.
Netsamband er í øllum fundarhølum og almennum rúmum.
Vit vísa fegin runt og greiða frá, hvussu vit kunnu hjálpa, næstu ferð tit skulu hava fund ella ráðstevnu.


text:
Vit ynskja at řll tćnasta viđ tilknýti til Betesda byggir á hesar meginreglur:
Gud
Gud er Ein. Hann er uttan byrjan og enda. Alt er skapt av Honum og Hann heldur řllum uppi. Gud er 3 persónar: Fađirin, Sonurin og Heilagi Andin. Teir eru ein eind, tríggir í einum og ein í trimum.
Gud Fađirin
Gud Fađirin er andi, ćvigur, óbroytandi, allastađir í senn, alvitandi og almáttugur.
Gud Sonurin, Jesus Kristus
Jesus Kristus er einborni og ćvigi Sonur Guds, gitin av Heilaga Andanum og fřddur til jarđar sum menniskja av eini moyggj. Hann er einasta menniskja, sum hevur livađ á hesi fold uttan synd.
Gud Heilagi Andin
Tćnasta Heilaga Andans er at sannfřra heimin um synd, rćttvísi og dóm; at endurfřđa tann sum trýr, (sí "Frelsan"). Hann tekur bústađ í, og innsiglar tey, sum frelst verđa. Heilagi Andin gevur hinum frelsta kraft at liva í vilja Guds, og letur upp sannleikar Bíbliunnar fyri hinum trúgvandi.
Bíblian
Bíblian er skrivađa Orđ Guds. Bíblian er innblást av Gudi og er tí sonn, řll sum hon er. Bíblian er fullkomni vegvísarin og rćttisnórurin í řllum lívsins viđurskiftum.
Menniskjan og synd
Menniskjan er skapt í mynd Guds og er dýrabarasti skapningur Hansara. Men řll hava syndađ og eru tí atskild frá Gudi. Menniskjan kann ikki břta um sína střđu viđ góđum verkum, halgisiđum, ritualum ella á nakran annan hátt. Hon hevur einki annađ uppiboriđ enn at verđa kastađ í ćviga eldsjógvin.
Frelsan
Á Golgata krossi hevur Kristus fullkomiliga og ćviga goldiđ skuldina fyri synd. Tann, sum trýr og setir sítt álit á Kristus og fullgjřrda verk Hansara, verđur fřddur av nýggjum í somu stund og fćr arvalut saman viđ Honum, nú og í allar ćvir. Tann, sum ikki trýr, er longu dřmdur.
Ćvigt lív
Tann, sum er fřddur av nýggjum, kann ikki doyggja aftur, men hevur ćvigt lív. Frelsan er av náđi Guds og ikki av verkum hins trúgvandi. Hesin veruleiki eigur á ongan hátt at geva mótstřđumanninum hřvi at spotta, men heldur at gera, at hin trúgvandi stevnir eftir einum lívi í heilagari atferđ og gudsótta.
Afturkoma Harrans
Jesus Kristus kemur aftur eftir samkomu Síni. Eingin kennir dagin ella tíman. Afturkoma Harrans kann tí verđa hvřrja lřtu.
Ćvinleikin
Menniskjan er skapt at liva í allar ćvir. Menniskjan, sum tekur ímóti Kristusi, fćr fyrigeving syndanna til frelsu og livir í ćvigum samfelagi viđ Gud. Menniskjan, sum vrakar Kristus, livir ćviga atskild frá Gudi. Himmalin og Helviti eru verulig střđ.


text:
SamFelagið hevur tvey høvuðsendamál – inneftir í felagið og úteftir í samfelagið.
Inneftir skal felagið vera ein miðil til fakliga menning fyri einstaka limin og fyri samfelagsvísindi, sum yrkisgrein. Felagið er ein pallur fyri vitanardeiling og fakligum íkasti til og millum limir.
Úteftir skal felagið vera umboð fyri samfelagsvísindi í samfelagnum. M.a. við at kunna um samfelagsvísindaliga gransking og samfelagsvísindaligt arbeiði, styrkja ávirkanina frá samfelagsvísindaligum arbeiði og geva fakligt íkast til samfelagskjakið.
SITANDI NEVND
SamFelagið er stjórnað av eini nevnd við 5 limum, sum vera valdir á ársaðalfundi. Nevndarlimirnir verða valdir fyri 2 ár.
ELIN DEBES
Forkvinna
KÁRI HOLM JOHANNESEN
Næstformaður
RÓGVI OLAVSON
Nevndarlimur
SÚSANNA HOLM
Skrivari
MARITA KLEIN JOENSEN
Kassameistari
FINN SAMFELAGSFRØÐING
Yvirlit yvir samfelagsfrøðingar við almennari vangamynd
SamFelagið
Fróðskaparsetur Føroya
Jónas Broncksgøta 25
100 Tórshavn


text:
Jógvan Hugo Gardar
08.02.2015 - 16:46
> Uttanlands - Yvirgangur
Gamli Vesturvón, sum var undir føroyskum flaggi frá hann var nýggjur í 1969 til hann bleiv seldur í 1986, royndi í gjár at sigla á Sea Shepherd-skipið Bob Barker í altjóða sjógvi í útsynningspartinum av Indiska havinum. Hetta vil Paul Watson, leiðari í Sea Shepherd, vera við.
Sea Shepherd hevur lagt út fleiri myndir sum vísa hendingina frá brúnni á Bob Barker. Skipari á Bob Barker er ein fyri føroyingar kendur svii, Peter Hammerstedt. Hann var ein av oddafiskunum fyri Sea Shepherd átakinum móti grindadrápi í Føroyum farna summar.
Sea Shepherd hevur í vetur roynt at steðga ólógliga fiskiskapinum hjá fleiri fiskiskipum í Indiska havinum. Skipini hava ongar kvotur, og eru svartalistað um allan heim. Ein av hesum er gamli Vesturvón.
Sambært almennum skjølum eitur gamli Vesturvón í dag Ming 5 og hoyrir heima í Mongolia, men á eini av myndunum hjá Sea Shepherd stendur eitt av gomlu nøvnunum: Thunder og heimstaður Lagos. Eitt annað navn sum hann er víðakendur fyri at hava havt sum pirattrol navnið, og varð skrásettur í Belize. Árið eftir bleiv hann skrásettur í Togo, undir sama navni.
Í 2010 verður hann strikaður á skipalistanum í Togo, og kemur aftur í aftur í 2011, tá eitur hann Wuhan N4. Í 2012 eitur hann Thunder og er skrásettur í Lagos í Nigeria. Nú er hann skrásettur í Mongolia aftur við navninum Ming 5, men á skipinum stendur enn Thunder og Lagos.
LES EISINI: Her finnur tú fram til ólóglig fiskiskip
Sambært Paul Watson rendu skipini ikki saman í indiska havinum í gjár, men tað var um reppið at so hendi. Sea Shepherd vil vera við at teir hava steðga fiskiskapinum hjá Thunder á hesum sinni.


text:
Handilsvinnan vitjar Glasir7. mai 2018
Tveir nýggir nevndarlimir í Handilsvinnufelagnum30. apríl 2018
Handilsvinnuráðstevnan 2018 er av19. februar 2018
Skráin til Handilsvinnuráðstevnuna 12. februar 2018
Pantskipanin handað Landsstýriskvinnuni12. februar 2018
Ulrica Ekeroth á Handilsvinnuráðstevnuna5. februar 2018
Gilli Haraldsen á Handilsvinnuráðstevnuni29. januar 2018
Handilsvinnuráðstevnan 201815. januar 2018
Handilsvinnufelagið: Bein mismunin burtur13. november 2017
Tummas Hanus Dam heldur fram sum formaður3. juli 2017
Limatiltak í Handilsvinnufelagnum28. november 2016


text:
Hanna Davidsen hevur skrivað
Manglar tú klæðir, og vilt tú sleppa frá at brúka ov nógvar pengar, so er bert eitt at gera: keyp í endurnýtsluhandlum!
Røddin hevur samlað tey bestu ráðini til, hvussu tú finnur tey feitastu klæðini í endurnýtsluhandlum.
Besta tíðspunktið
Besta tíðspunktið at fara í handlarnar er tíðliga á degnum, tí tá eru fægst fólk.
Eitt gott ráð er at fara fyrst í vikuni, helst mánadagar ella týsdagar. Tað er jú í vikuskiftinum, at fólk plaga at rudda út í teirra klæðum, og tí eru tað ofta nógv nýggj klæðir beint eftir vikuskiftið.
Hygg allastaðni!
Tað er umráðandi at hyggja ígjøgnum klæðini hjá báðum kynunum! Tað kann koma fyri, at konufólkaklæðini enda ímillum mannfólkaklæðini og øvut.
Onkuntíð hevur deildin hjá mótsætta kyninum eisini mega feit klæðir. Í mannfólkadeildini eru ofta góðir jakkar og merki-blusur at finna, og í kvinnudeildini eru ofta nógvar góðar og flottar troyggjur. So hygg í báðar deildirnar, og ver ikki bangin fyri at royna klæðini í deildini hjá hinum kyninum.
Hygg eisini ígjøgnum barnaklæðini, tí av og á kunnu klæðir í vanligari stødd enda ímillum barnaklæðini. Og hvør veit, kanska dreymablusan av óvart er endað har.
Hygg eisini at klæðum, sjálvt um tey ikki eru í tínari stødd, tí ofta kunnu tey passa allíkavæl.
Royn klæðini, áðrenn tú keypir tey
Flestu endurnýtsluhandlarnir í Føroyum hava eitt royndarrúm, so royn klæðini, áðrenn tú keypir tey. Hetta forðar tær í at koma til at keypa klæðir, ið tær ikki dámar.
Tryggja tær eisini, at klæðini eru í góðum standi. Kanna eftir, um nakar blettur ella hol eru í klæðunum. Og minst eisini til at kanna eftir, um klæðini lukta!
Tað er jú ikki serliga feitt at keypa okkurt og so seinni finna útav, at tað til dømis er eitt hol onkustaðni, ið tú ikki visti av. So hygg gjølla at klæðunum.
Hav tónleik í oyrunum
Onkuntíð verður tónleikur spældur í endurnýtsluhandlunum, men tað eru ikki øll, ið dáma tann tónleikin. So ger tær ein playlista við tínum yndistónleiki, ið tú kanst lurta eftir, meðan tú hyggur ígjøgnum klæðini. Tónleikurin kann fáa teg at seta ferðina niður og veruliga hyggja at klæðunum, soleiðis at tú ikki kemur til at leypa um okkurt, ið tú annars hevði viljað havt.
Ger tað til eina traditión
Tak eitt vinfólk við tær, tá ið tú fert í endurnýtsluhandil. Tit kunnu gera tað til eina traditión at fara saman nakrar ferðir um mánaðin. Tað økir um møguleikan hjá tykkum báðum at finna okkurt, ið tykkum dáma í endurnýtsluni.
Og so er tað eisini sera hugnaligt at hava ein vin við sær, tí tit kunnu tosa saman um klæðini, ið tit finna, og á hendan hátt styrkja tykkara vinarlag.
Er tú uttanlands?
Tað kann vera stuttligt at síggja, hvat fyri klæðir eru í endurnýtsluhandlunum uttanlands í mun til í Føroyum. Har búgva jú øðrvísi fólk, ið hava ein øðrvísi stíl, enn vit hava her heima.
Finn ein endurnýtsluhandil, ið er tætt við teg, og far har ein morgun, tá ið tú annars ikki gert nakað serligt. Tað er avgjørt vert at royna.


text:
- Tíðindi, mentan og ítróttur
ST skal krevja vápnahvíld í Sýria
ST skal krevja vápnahvíld í sýriska høvuðsstaðnum Damaskus og býarpartinum Ghouta, sum uppreistardeildir hava valdið á. Tað segði amerikanski ST-sendiharrin, Nikki Haley, á fundi í ST-trygdarráðnum í gjár.
USA hevur skotið upp, at bardagarnir steðga í stundini, og heita á ST-aðalskrivarin, Antonio Guiterrez, um at koma við uppskoti um, hvussu vápnahvíldin kann setast í verk.
Samstundis ávaraði Nikki Haley um, at USA fer sjálvt at taka stig í málinum.
Seinast USA gekk egnar leiðir, var í apríl í fjør, tá amerikansk stríðsflogfør skutu rakettir eftir einari sýriskari støð, eftir at sýriskar stjórnardeildir høvdu lopið á við eiturevnavápnum.
24. februar samtykti ST-trygdarráðið einmælt vápnahvíld, men samtyktin gjørdi ongan mun.
Russland, sum er í parti við sýrisku stjórnini, segði, at trygdarráðið hevði onga heimild at krevja vápnahvíld uttan fyrst at hava gjørt avtalu við stríðandi partarnar.
Umleið 1.000 fólk hava latið lív í Ghouta síðani 18. februar.
Sí eisini


text:
Orð: Mikkjal á Ryggi
1. Syng tunga hvør av gleði hátt:
«Vár Guð er okkum góður!
Á døpru stund, á døkku nátt
til frelsara og bróður
hann sendi oss sín onkarson.»
Lat ljóða takkarsong úr lon:
«Mín synd er av mær tikin,
og óttin allur veik mær frá;
eg veit, hvør Jesus lítur á,
hann verður aldrin svikin.»
2. Bjart ljómar út um heyg og lág,
og ljóðar einglasongur:
«Eitt lítið barn á krubbustrá
er himmalsendur kongur.
Ja, hann tit vænta, Harri Krist,
nú hevur jarðarríkið gist,
Guðs tokka ber til manna;
hann býður gleði, kraft og frið,
sum gjøgnum deyðan varir við.»
Tað mong Guðs vitni sanna.
3. Ta sælu, Stefan í sær bar,
hann flytur út so víða;
men heitstórt lærda liðið var,
vil á hans orð ei lýða.
Og tá hann opnan himin sá,
teir taka grót og grýta á.
«Tak, Jesus, meg», hann biður,
«og hesa synd teim fyrigev.»
So glaður endar hann sítt strev
og sovnar heim til sigur.
4. Ja, gleð teg hvørt Guðs barn um jól!
Tann stjørnan, ið oss lýsir,
er sjálvur Jesus, lívsins sól,
sum himmalvegin vísir.
Í navni hans er frelsa vár;
í meir enn nítjan hundrað ár
til Harrans lið at menna
tað hevur mikla megi havt
og eigur enn ta somu kraft,
sum Stefan fekk at kenna.


text:
Orð og lag: M.C. Restorff
Mong gomul og aldrandi fólk okkum signingar bera.
Gjøgnum eitt inniligt bønarlív tey sjálvi ein signing verða.
Minnist, eg vitjaði gamlan mann, sum lítlan førleika kendi;
hjartanemandi tóktist mær, at til Harran hann ofta sær vendi.
Aldrandi bønarfólk Guds á jørð,
tey ávøkstur bera øll somul.
Stinn rógva tey um sín fjørð
í bønini birg elligomul.
Gráa hárið krýna man, sum væl sømist,
tó teirra holla bønarkar – ongantíð tað tømist.
Fyri næstrinum stígur bøn og móti hvørjum vanda –
um alla foldina fevna tey í ídnum bønaranda.
Aldrandi bønarfólk Guds á jørð…
Havi tíðum undrast á, at Gud letur børn síni bíða,
tó teimum so tráliga leingist heim til sælu blíða.
Nú eg kenni loyndardóm um bøn, sum bøn man eita,
og tørvur er á bønunum – eg av sonnum veit tað.
Aldrandi bønarfólk Guds á jørð…Goym tekstin


text:
Karen Elkjær Abrahamsen av Nesi, fer til Ísraels 27. februar, har hon skal vera volontørur fyri Ísraelsmissiónina. Hon skal arbeiða á Ebenezerheiminum, sum er eitt ellisheim í Haifa, har messianskir jødar, kristnir arábarar og onnur búgva. Umframt tey staðbundnu starvsfólkini, arbeiða eisini nakrir volontørar, og Karen verður ein av teimum.
Karen hevur ofta verið í Ísrael. Bæði í kibbutz í longri tíð, og ferðast í styttri tíð. Síðst, hon var í Ísrael, var á bíbliuskeiði síðsta summar, og tá varð eisini vitjað á Ebenezerheiminum. Neistin tendraðist tá aftur hjá Karen at fara í tænastu í Ísrael í longri tíð. Hetta er nú vorðið til veruleika, og komandi viku ferð hon eftir ætlan avstað.
Í sambandi við at Karen fer til Ísraels, verður bøn fyri henni í missiónshúsinum Tabor á Toftum sunnukvøldið 25. februar klokkan 18.
Ísraelsmissiónin hevur higartil havt 22 útsendingar í styttri ella longri tíð í Ísrael.
Karen verður eftir ætlan seks mánaðir í Ísrael.
Karen fer til Ísraels sum volontørur
Karen Elkjær Abrahamsen av Nesi, fer til Ísraels 27. februar, har hon skal vera volontørur fyri Ísraelsmissiónina. Hon skal arbeiða á Ebenezerheiminum, sum er eitt ellisheim í Haifa, har messianskir jødar, kristnir arábarar og onnur búgva. Umframt tey staðbundnu starvsfólkini, arbeiða eisini nakrir volontørar, og Karen verður ein av teimum.


text:
Skansin
Hildið verður, at Magnus Heinason, tjóðarhetja og handilsmaður, í 1580 grundaði tann fyrsta skansan á sama stað, har tann núverandi aftaná fleiri broytingar fram til 1790, enn er at síggja. Skansin skuldi saman við einum battaríi ytst á Tinganesi og einum skansa innanfyri Reynagarð verja handilin ímóti fremmandum sjórænarum. Undir 2. heimsbardaga vóru Føroyar hersettar av bretum, og teir høvdu høvuðsstøð sína á skansanum.
Fyri nøkrum árum síðani varð Skansin settur í stand; har er eitt gamalt vaktarhús og tvær kanónir frá krígnum umframt nakrar málm-kanónir frá 1782.


text:
Áki Bertholdsen 13.09.2017 (12:45)
Tað má ikki verða longri at bíða
Tað er týdningarmikið at bilrøðirnar hjá teimum, sum skulu við Strandferðsluni, ikki verða longri enn tær onkuntíð eru í dag.
Tað staðfestir Henrik Old, landsstýrismaður í samferðslumálum.
Jógvan Skorheim, løgtingsmaður fyri Sjálvstýri, hevur spurt hann um nakrar ætlanir eru um at gera tað bíligari hjá fólki við húsvognum og húsbilum, at ferðast við Strandferðsluni.
Henrik Old svarar ikki spurninginum beinleiðis, men á kunnandi fundi um Suðuroyartunnilin, segði hann, at tað eru ongar ætlanir um tað.
Men við Jógvan Skorheim sigur hann kortini, at tað er týdningarmikið at tey, sum ferðast aftur og fram til arbeiðis ella skúla, og tey, sum búgva á oyggjunum, ikki skulu standa enn longri og á ferjulegunum og bíða í bilinum, enn tey onkuntíð gera í dag.
Landsstýrismaðurin hevur eisini víst á, at longu nú er Smyril fullur viðhvørt og tí heldur hann ikki at tað er ráðiligt at lækka prísirnar fyri húsvognar og húsbilar fyri at eggja fólki at ferðast meiri við teimum.
– Húsvognar verða størri og størri, og tað eru dømi um, at ein bilur við húsvogni er longri enn fýra vanligir persónbilar og onkuntíð eru teir eisini breiðari enn ein persónbilur.
– Ein persónbilur við húsvogni rindar 320 krónur á styttru farleiðunum, og 450 krónur á Suðuroyarleiðini, sama, hvussu nógv hann fyllir á dekkinum. Ein húsbilur rindar eftir stødd, eins og vørubilar og lastbilar.
Eisini eru húsvognar og húsbilar so høgir, at ofta kunnu bilahillarnar á á Smyrli og Teistanum ikki takast í brúk, tí tær sleppa ikki niður.
– Longu, sum er, er tað rættiliga trongt á biladekkinum á Smyrli, og tað er alt, ið bendir á, at nøgdin av bilum og farmi alsamt fer at veksa framyvir, hevur Henrik Old sagt. Og tí ætlar hann ikki at lækka prísin fyri at fáa fólk at ferðast meiri við húsvognum og húsbilum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Avtala um útnorðursamstarv á almannaøkinum
Eyðgunn Samuelsen, landsstýriskvinna í almannamálum, sum í hesum døgum er á norðurlendskum ráðharrafundi í Norra, hevur í morgun skrivað undir avtalu við Ísland og Grønland um samstarv millum almannamálaráðharrarnar í Útnorðri.
Fyrsta evnið, ið verður tikið upp í nýggja samstarvinum er, hvussu vit skipa góðar tænastur til borgarar, ið bera brek. Hetta er eitt øki, sum øll trý londini arbeiða miðvíst við hesi árini, og fyrsti formligi fundurin millum almannamálaráðharrarnar í útnorðri verður ætlandi í novembur mánað í ár.
Eyðgunn Samuelsen sigur í stuttari viðmerking, at tað fer heilt vist at gagna okkum, at vit í størri mun fara at fáa íblástur úr Íslandi og Grønlandi. Tað er umráðandi, at vit støðugt laga vælferðarskipanir í mun til stødd okkara og egnar avbjóðingar, soleiðis at vit megna at loysa uppgávurnar mest skynsamt. Eisini hava bæði Grønland og Ísland stóran áhuga í at hoyra og síggja, hvussu vit í Føroyum hava valt at skipa okkum og loysa tær avbjóðingar, ið eru á almannaøkinum.
Føroyar, Ísland og Grønland stríðast við nakrar av somu avbjóðingunum á almannaøkinum, og eitt styrkt samstarv millum londini kann tí vera við til at menna loysnir til frama fyri okkara borgarar.
Avtalan, sum Þorsteinn Víglundsson úr Íslandi, Sara Olsvig úr Grønlandi og Eyðgunn Samuelsen skrivaðu undir í morgun, sprettur úr eini ásannan av, at saman standa vit sterkari og eru betur brynjaði at lofta avbjóðingunum, sum eru fyri framman.
« aftur


text:
Bíbliufelagið: Søgulig útgáva á føroyskum!
30.10.2017 - 08:50 - Ásbjørn Jacobsen
31. oktober 2017 – sjálvan 500 ára dagin fyri trúbótina – fáa føroyingar fyri fyrstu ferð eitt Nýggja Testamenti á gerandismáli, kallað “Nýggi Sáttmálin”.
Útgávan er serliga ætlað ungum og teimum, sum ikki eru so væl kend við bíbilsku frásagnirnar, men øll kunna fáa gagn av at lesa hesa nýggu slóðbrótandi útgávu.
Tað er Heri Tróndheim, sum hevur týtt “Den Nye Aftale” hjá danska bíbliufelagnum. Onnur hava lisið týðingina, fyri at tryggja trúskap ímóti grundmálinum og at málið er gott føroyskt gerandismál.
Tað er forlagið “Bókin” hjá Føroyska Bíbliufelagnum, sum gevur út. Bókadeild Føroya Lærarafelags hevur ritstjórnað, og Føroyaprent staðið fyri uppseting og prenting. Mentamálaráðið hevur stuðlað verkætlanini.
Nýggi Sáttmálin er at fáa í bókasølum um alt landið, og bókin kostar 298,- kr.
Í samband við søguligu útgávuna, verður bókin løgd fram í Norðurlandahúsinum týsdagin 31. oktobur kl. 14. Øll eru hjartaliga vælkomin!
Meiri kunning fæst við at venda sær til aðalskrivaran hjá Bíbliufelagnum, Gunnar K. Nattestad á tlf. 787826.


text:
Árið, ið fór
Granskingarráðið er skrivstova hjá Granskingarnevndini. Granskingarráðið arbeiðir á fleiri økjum.
Høvuðsuppgávan er at umsita Granskingargrunnin, ið hevur til endamáls at stuðla verkætlanum innan gransking, menning og nýskapan. Í hesum sambandi eru uppgávurnar hjá Granskingarráðnum at kunna um stuðulsmøguleikar til gransking, at vegleiða umsøkjarum og at umsita játtaðar verkætlanir.
Ein onnur stór uppgáva er at vera bindilið millum Føroyar og ES í samstarvinum um gransking og nýskapan, sum kallast Horizon 2020. Granskingarráðið kunnar føroyskar granskarar og mennarar um stuðulsmøguleikar og vegleiðir umsøkjarum, sum søkja ES um stuðul til verkætlanir, og kunnar eisini hini luttakaralondini um møguleikar í Føroyum umvegis skipaðu National Contact Point-netverkini.
Granskingarráðið kunnar á ymsan hátt um gransking í Føroyum og lutvíst um gransking hjá føroyingum úti í heimi.
Undir leiðslu av nevnd og stjóra ráðgevur Granskingarráðið eisini landsstýri og samfelagnum yvirhøvur í granskingarpolitiskum spurningum.
2014 var eitt fjølbroytt ár hjá Granskingarráðnum. Nógv virksemi var afturvendandi, t.d. granskingarstuðul og Vísindavøkan, men eisini var farið undir nýtt og sera umfatandi virksemi, tá ið Sjúkrakassagrunnurin var lagdur til Granskingargrunnin at umsita.
Stuðul úr Granskingargrunninum
Árið byrjaði við umsóknarfreist til Granskingargrunnin í februar. Tá freistin at søkja stuðul úr Granskingargrunninum var úti, vóru 48 umsóknir komnar inn og søkt var um í alt 37 mió. kr. Tað er tað mesta nakrantíð.
Granskingarnevndin avgjørdi á fundi 26. mai at játta stuðul til 13 nýggjar granskingarverkætlanir. Til samans vóru játtaðar kr. 6.861.761 til verkætlanir innan økini mentan, samfelag, náttúra og náttúrutilfeingi og heilsu. Les meira her
Nevndin staðfesti, at fakliga stigið á umsóknunum er hækkað munandi seinnu árini. Tey vóru samd um, at var játtan tøk, kundi verið latið tað dupulta í stuðli, tí tað vóru nógvar heilt góðar verkætlanir, sum avgjørt vóru stuðulsverdar, men sum tað ikki var rúm fyri í hesum umfarinum.
Tilsamans eru nærum 150 verkætlanir stuðlaðar úr Granskingargrunninum, síðani hann var settur á stovn í 2001.
Tá ein verkætlan, sum hevur fingið stuðul úr Granskingargrunninum, er liðug, skal ein endalig uppgerð sendast Granskingarráðnum. 18 verkætlanir eru endaliga uppgjørdar í 2014.
Allar verkætlanir, sum fáa játtan úr Granskingargrunninum, verða skrásettar í einum stuðulsyvirliti á heimasíðuni. Niðurstøður og úrslit frá verkætlanunum verða skrásett, tá endaliga frágreiðingin er móttikin og góðkend. Stuðulsyvirlitið sæst her
Open Access politikkur samtyktur
Á nevndarfundi 5. mars 2014 samtykti Granskingarnevndin eftir tilmæli frá fyrisitingini, at Granskingarráðið í prinsippinum skal taka undir við Open Access politikki fyri vísindaligt arbeiði, sum er fíggjað úr Granskingargrunninum. Avgerðin er formliga fráboðað Science Europe og Max Planck Institute, sum umsitur yvirlitið við stovnum, sum hava undirskrivað Berlin yvirlýsingina.
Næsta stigið hjá Granskingarráðnum er at gera ein nationalan Open Access politikk.
Les um avgerðina og um Open Access her
Nýggj granskingarnevnd
Í september 2014 setti Bjørn Kalsø, landsstýrismaður í mentamálum, nýggja Granskingarnevnd. Nevndin kemur at virka frá 1. september 2014 til 31. august 2017.
Limirnir sum tóku við í september eru:
• Guðrið Andórsdóttir, forkvinna, tilnevnd av landsstýrismanninum í mentamálum
• Ragnar Joensen, næstformaður, tilnevndur av Føroya Arbeiðsgevarafelag
• Gestur Hovgaard, tilnevndur av Løntakarafeløgunum
• Jákup Mørkøre, tilnevndur av landsstýrismanninum í vinnumálum
• Richard Schwartson, tilnevndur av landsstýrismanninum í heilsumálum
• Eyð Eidesgaard, tilnevnd av landsstýrismanninum í fiskivinnumálum
Ein limur manglar at verða tilnevndur.
Fyrstu játtanirnar úr Sjúkrakassagrunninum latnar
Seinasta dagin í mars mánaði varð fæið úr Sjúkrakassagrunninum avhendað til Granskingargrunnin. Avhendingin fór fram á formligari móttøku í Østrøm í Havn, har umboð fyri Sjúkrakassagrunn Føroya og Granskingarráðið undirskrivaðu avhendingaravtaluna.
Úr Sjúkrakassagrunninum kann stuðul latast á trimum høvuðsøkjum við endamálinum at menna heilsuøkið í Føroyum.
Til at viðgera umsóknir og at gera tilmæli til Granskingarnevndina um stuðulsveiting var ein faknevnd sett. Tað vóru partarnir, sum varaðu av Sjúkrakassagrunninum, sum eftir áheitan komu við uppskoti til limir í faknevndina. Hesir partar vóru: Sjúklingaráðið, Meginfelag teirra brekaðu í Føroyum, Landsfelag Pensjónista, Fakfeløgini á almenna arbeiðsmarknaðinum, Fakfeløgini á privata arbeiðsmarknaðinum, Heilsumálaráðið og umboð úr Meginfelag Sjúkrakassa Føroya
Granskingarnevndin gjørdi á fundi 26. mai av at seta faknevndina við hesum nevndarlimum: Aibritt á Plógv, Erland Viberg Joensen, Mogens Eriksen, Shahin Gaini og Turid Horn. Nevndin skipaði seg við Aibritt á Plógv sum forkvinnu.
Í 2014 hava tríggjar umsóknir fingið játtað stuðul undir høvuðsøki 1, sum fevnir um stuðul til upplýsandi og mennandi tiltøk umframt kanningarverkætlanir á heilsuøkinum. Sinnisbati hevur fingið stuðul til almenn kunningarátøk um sálarheilsufyribrigdi, Fysioterapifelagið hevur fingið stuðul til fyriskipan av skeiði og Landsfelag Pensjónista hevur fingið stuðul til eina ráðstevnu.
Høvuðsøki 2 fevnir um stuðul til gransking og menning, sum kann menna heilsuøkið í Føroyum. Tá ið freistin at søkja var farin 1. september, vóru tilsamans 28 umsóknir um stuðul komu inn.
Grundað á uttanhýsis fakligar metingar og samfelagsligar raðfestingar gjørdi Faknevndin tilmæli til Granskingarnevndina um, hvør skuldi hava stuðul. Faknevndin legði serligan dent á at stuðla ph.d. verkætlanum, tí nevndin metir, at íløga í ph.d. útbúgving hevur stórt nyttuvirði í longdini.
Á tíðindafundi í Heilsumálaráðnum tann 19. desember varð kunngjørt, at Granskingarnevndin hevði játtað stuðul til 7 granskingarverkætlanir á fýra raðfestum økjum. Tvs. at bert fjórða hvør umsókn varð gingin á møti. Hetta er sama lutfall, sum í umsóknarumførunum í Granskingargrunninum. Tilsamans knappar 6 mió. kr. vóru tillutaðar til verkætlanir innan høvuðsøki 2. Les meira her
Enn er eingin stuðul latin á høvuðsøki 3, men samráðingar eru í løtuni um, hvussu tær 7 mió kr. sum eru settar av til økið skulu nýtast.
Les meira um Sjúkrakassagrunnin her
Vísindavøkan
Granskingarráðið skipaði aftur í ár fyri Vísindavøku í samstarvi við allar granskingarstovnarnar í Føroyum. Teir eru Búnaðarstovan, Deildin fyri Arbeiðs- og Almannaheilsu, Fiskaaling, Fróðskaparsetrið, Havstovan, Heilsufrøðiligu Starvsstovan, Jarðfeingi, Landssjúkrahúsið, Søvn Landsins og Umhvørvisstovan.
Vísindavøkublaðið varð borið í hvørt hús í Føroyum saman við Sosialinum mikudagin 17. september. Í blaðnum eru greinir um spennandi granskingarverkætlanir og um Vísindavøkuna. Serligur dentur var lagdur á at lýsa virksemið á nýggja granskarasetrinum iNOVA, sum var karmur um Vísindavøkuna 2014.
Tiltakið byrjaði kl. 8 á morgni tann 26. september og endaði við kvøldsetu sama kvøldið. Stovnarnir høvdu básar og fleiri samvirkin tiltøk vóru á økinum. 15 styttri framløgur vóru hildnar, tær flestu kunnu síggjast her
Á kvøldsetuni var heiðurslønin fyri framúr góða almenna miðling av gransking 2014 latin Kára Sólstein, miðlamanni. Kári Sólstein fekk heiðurin fyrst og fremst, tí hann á fyrimyndarligan hátt lýkur tey trý krøvini til heiðurslønina:
• miðling á høgum stigi til ein breiðan skara
• hann hevur givið íkast, sum økir fatanina av gransking í samfelagnum
• og talan er um fangandi og kjakkveikjandi miðling
Vísindavøkan var væl vitjað aftur í ár av bæði skúlanæmingum og øðrum áhugaðum. Vit meta, at tað vóru umleið 1000 vitjandi á Vísindavøkuni. Les meira um Vísindavøkuna her
Horizon 2020 avloysti FP7
Í januar 2014 byrjaði eitt nýtt 7 ára skeið fyri samstarv um gransking og menning í Evropa. Nýggja skráin kallast Horizon 2020, stytt H2020, og hon avloysir 7. rammuskránna, kallað FP7, sum Føroyar hava luttikið í síðani 2010. Ein nýggjur sáttmáli skuldi gerast millum Føroyar og ES um samstarv, og samráðingar um hetta hava fylt nógv í farna árinum. Føroyar og ES nevndin samdust um eitt uppskot til nýggja avtalu, sum var stavváttað á Sendistovu Føroya í Brússel 6. juni, og síðani viðgjørd í ymsu liðunum í ES-skipanini og endaliga undirskrivað 17. desember.
Londini, sum luttaka í H2020, hava sett í starv sonevnd National Contact Points, ella NCP-umboð. Hetta eru fólk, sum hava til uppgávu at kunna um stuðulsmøguleikar og hjálpa áhugaðum at søkja stuðul til luttøku í evropeiskum verkætlanum. Granskingarráðið hevur eitt starvsfólk, sum burturav arbeiðir sum NCP-umboð og samskipari. Harafturat eru í løtuni fýra NCP-umboð, sum starvast í føroyska granskingarumhvørvinum, knýtt at tænastuni parttíð. Yvirlitið sæst her
Í 2014 hevur NCP tænastan havt fleiri kunningarátøk, sum hava verið almennir fundir og meira málrættaðir fundir á granskingarstovnum. Framløgur frá kunningarfundum síggjast her
Mett verður, at føroyska úrtøkan í 2014 í H2020 er rímiliga góð havandi í huga, at talan er um eitt skiftisár við ávísum órógvi í mun til sáttmálan. Áhugin at søkja stuðul tykist vera vaksandi og afturmeldingarnar til flestu umsóknirnar eru sera góðar. Granskingarráðið er vitandi um 13 umsóknir í 2014, allar umsóknirnar eru ikki liðugt viðgjørdar enn. Higartil hava 3 fingið játtað stuðul og vónandi fer onkur afturat at sleppa gjøgnum nálareyga.
EURAXESS
Føroyski EURAXESS-portalurin hevur nú verið virkin í 1 ár. Endamálið við EURAXESS portalinum, sum bæði er á enskum og føroyskum, er at gera tað lættari hjá útlendskum granskarum at koma til Føroya og hjá føroyskum granskarum at fara út í heim at nema sær nýggjar førleikar. Her eru upplýsingar um m.a. innferðartreytir, at flyta, at finna bústað, arbeiðstreytir, skatt, málskeið, heilsutrygd og sosiala trygd. Eisini eru almennir upplýsingar um Føroyar, upplýsingar um føroyska gransking og fígging til granskingarverkætlanir. Praktiskir upplýsingar eru eisini til føroyskar granskarar, ið hava hug at fara til onnur lond at granska eina tíð.
Ein partur av EURAXESS-verkætlanini er at royna at tryggja granskarum, ið koma til Føroya, somu kor og treytir sum í øðrum londum í Evropa. Í 2014 vóru umboð fyri EURAXESS í Føroyum á kunningarvitjanum á granskingarstovnum. Kunnað var um EURAXESS og um Charter & Code ("European Charter for Researchers and Code of Conduct for the Recruitment of Researchers”), sum er eitt ES-skjal, ið lýsir rættindi og skyldur og arbeiðstreytir hjá granskarum í øllum Evropa.
Verkætlanin at byggja upp EURAXESS-tænastuna í Føroyum, ið ES hevur fíggjað, endaði 31. januar 2014. Granskingarráðið og Fróðskaparsetrið fara framyvir í felag at standa fyri tænastuni, ið skal veita granskarum, sum flyta til og úr Føroyum, kunning og leiðbeining.
EURAXESS-portalurin er serliga ætlaður granskarum og teirra avvarðandi, men kann eisini vera til hjálpar hjá øðrum, sum hugsa um at flyta til Føroya í arbeiðsørindum.
Níggju nýggir ph.d.arar í 2014
Sambært skrásetingunum hjá Granskingarráðnum hava níggju føroyingar lokið ph.d. ella annað doktaraprógv í 2014. Seks av verkætlanunum eru partvís fíggjaðar úr Granskingargrunninum. Les meira her
Kunning um gransking
Granskingarráðið leggur stóran dent á at kunna alment um tær verkætlanir, sum verða stuðlaðar úr Granskingargrunninum, men eisini um gransking sum heild.
Farna árið hava vit javnan borið tíðindir á gransking.fo um granskarar, sum hava lokið ph.d., um greinir, sum eru komnar út, um tiltøk v.m. Eisini eru send 13 tíðindabrøv út í 2014 til umleið 650 haldarar.
Vit senda norska vísindablaðið fyri børn, Nysgjerrigper, út til allar skúlar í Føroyum fýra ferðir um árið. Blaðið kann eisini lesast her
Granskingarráðið luttekur eisini á ymsum tiltøkum við kunning um virksemi okkara. Millum annað var Granskingarráðið á kunningardegnum hjá Fiskivinnuroyndum føstulávintsmánadag 3. mars, har kunnað var um Granskingargrunnin, um NordForsk og um Horizon 2020.
Granskingardagur var fyriskipaður á Landssjúkrahúsinum tann 15. mai, har Annika Sølvará fekk høvi at seta dagin. Eisini vóru framløgur um granskingarverkætlanir, ið eru stuðlaðar úr Granskingargrunninum.
Granskingarráðið var á Jobmatch í ár eins og undanfarin ár. Her varð gjørt vart við, hvørjir møguleikar eru fyri at arbeiða sum granskari í Føroyum ella sum føroyskur granskari uttanlands við tilknýti til føroyskar stovnar og fyritøkur. Serliga varð ráðgivið um, hvussu til ber at søkja stuðul úr Granskingargrunninum.
Gott nýggjár
Vit ynskja tykkum øllum eitt gott nýggjár. Vit vóna at kunna bera nógv góð granskingartíðindi komandi árið eisini. Vita tit onkra søgu, sum vit átti at sagt frá, frætta vit fegin á gransking@gransking.fo


text:
Krikkont
Krikkont (frøðiheiti - Anas crecca), summastaðni av misgáum kallað stikkont, er góð at kenna av tí, at hon er so lítil. Steggin tapir einki fyri villdunnusteggjanum í vakurleika, heldur er hann at vinna. Høvdið omaná og tað mesta av hálsinum er reyðbrúnt. Á hvørjum vanganum og haðani langt oman á hálsin er ein stórur fagurt glitrandi grønur litur. Kroppurin er rondutur av fínum svørtum og hvítum strikum, og spegilin er bjart grønur. Bøgan líkist mest villdunnuni, men hevur grønan spegil. Nú á døgum er tað sera sjáldan at finna krikkantarreiður her í Føroyum. Eggini eru nógv, 8—10. Dúnungin er littur sum villdunnuungi. Reiðrið ger hon sær altíð har, sum vatn er høgligt at koma í.[1]
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Loðin nashyrningur
Loðin nashyrningur (loðnashyrningur?) (Coelodonta antiquitatis) er eitt útdett slag av nashyrningum sum helt til á norðaru grasslætunum og tundraøkjunum í Eurasia i pleistocænska tíðarskeiðinum. Loðin nashyrningur livdi seinastu ístíðina av, kanska fram til ár 8.000 f.Kr. í Siberia - hendan dagfesting er tó ivasom.
Útsjóndin á djórinum var upprunaliga bert kend frá holutekningum, men í 1929 var eitt heilt ræ við skinni funnið í eini asfaltsgoymslu í Starunia í táverandi (millumkrígstíðar) Póllandi, núverandi Ukraina; hetta ræ verður nú sýnt fram á náttúrusøguliga savninum í Kraków í Póllandi.


text:
Fyritøka heiðrað fyri gott asfaltarbeiði
Dan Klein --- 06.02.2018 - 07:00
ASFALTERING: Fríggjadagin skipaði Landsverk fyri eini ráðstevnu undir heitinum “Dygd og menning innan asfaltvinnuna”, har fleiri áhugaverdar framløgur vórðu hildnar. Eisini var eitt heiðursprógv handað fyri dygdargott asfaltarbeiði í 2017. Heiðurin vann HJ Asfalt fyri asfalteringina av Nýggjavegi í Klaksvík.
Tað gjørdist klaksvíksfyritøkan, HJ Asfalt, sum fekk handað heiðursprógv fyri Ársins Asfaltarbeiði 2017. Hetta fór fram undir eini ráðstevnu – Asfaltdagurin 2018 – við undirheitinum “Dygd og menning innan asfaltvinnuna”, sum Landsverk skipaði fyri á Hotel Føroyum fyri fólki í føroysku asfaltvinnuni, ráðgevum, kommunum og øðrum, ið hava við asfaltarbeiðir at gera.
Tað komu inn átta uppskot til heiðurslønina, og dómsnevndin valdi at geva einum asfaltliði hjá HJ Asfalti heiðursprógv fyri asfalteringina av Nýggjavegi í Klaksvík.
Um heiðursprógvið, ið Landsverk sum vegamyndugleiki letur, verður sagt, at “Ársins asfaltarbeiði verður latið einum asfaltliði, ið hevur gjørt eitt dygdararbeiði, og sum hevur framt eitt trygt og ruddiligt avrik í góðum samstarvi við byggiharran.”
Í høvuðsniðurstøðuni hjá dómsnevndini stendur, at arbeiðið er væl gjørt, vegurin er slættur, skoytini eru góð og tøtt, og asfaltið sær út til at verða væl og javnt komprimerað. Í dómsnevndini sótu Albert Pætursson, verkfrøðingur á Landsverki, Jónleif Joensen, fyrrverandi leiðari á Royndarstovuni hjá Landsverki í Hundsarabotni, og Bjarne Bo Lund-Jensen, framleiðsluleiðari hjá NCC Industry í Danmark.
Luttakararnir, ið vóru umleið 110 í tali, lótu sum heild sera væl at innihaldinum á degnum, har átta framløgur vóru hildnar undir hesum heitum: Asfaltarbeiðir, krøv til tilfar, framleiðslu, útlegging og eftirlit – Vegasfaltútbúgvingin – Spælireglur í sambandi við kapping – Prosjektering og eftirlit – Nýtt á Framleiðsludeildini hjá Landsverki – Hvat Royndarstovan kann gera fyri teg – Tá gamlir vegir arga – Feilir á asfalti og bøtingar av hesum.
Hetta var fyrstu ferð, at skipað varð fyri eini slíkum asfaltdegi, og Landsverk hevur ætlanir um, at hetta skal vera eitt afturvendandi tiltak.
Her eru nógvar myndir frá degnum, sum Harriet Olafsdóttir hevur tikið.


text:
Mánadagin 12. februar eru tað 100 ár síðani at listamálarin Jóannis Kristiansen varð føddur. Í hesum sambandi hevur systirsonurin, Petur Martin Petersen í Fuglafirði, opið hús á Bøvegi 16, har áhugað kunnu koma inn á gólvið at síggja nakrar av málningunum hjá leirvíksmálaranum og fáa eitt prát.
Petur Martin og Jóannis vóru tætt knýttir, og prátaðu teir ofta saman um list, umframt at teir í felag avgreiddu nógv av praktisku viðurskiftunum, sum eisini er partur av lívinum hjá einum listafólki. Vinarlagið vardi líka til deyða Jóannisar 3. mars í 1988.
Jóannis Kristiansen og Ingálvur av Reyni gingu miðskeiðis í 1940’inum eitt skifti samstundis á Kongiliga Danska Kunstakademiinum, har teir báðir høvdu Aksel Jørgensen sum professara. Í mun til Ingálv, flutti Jóannis ongantíð aftur til Føroyar at búgva, men var tó ofta aftur og vitjaði fyri at mála. Eisini luttók Jóannis á fleiri framsýningum í Føroyum.
Í 1993 var ein afturlítandi framsýning í bygdarhúsinum í Leirvík, har Ingálvur skrivaði hesi orð:
“Jóannis Kristiansen var ættaður úr Leirvík. Hann fór ungur á aldri – miðskeiðis í 1930-árunum – til Danmarkar at fáa sær útbúgving. Har var hann búgvandi restina av ævi síni.
Hann bar í sær, øll tey mongu árini hann var útiseti, myndina av Føroyum.
Hann vitjaði javnan heimaftur, var okkurt árið her líka frá Grækarismessu, og til væl var liðið á heystið. Tá leitaði hann sær út um garðarnar til tey støð, honum fullu so væl í barna og unglingaárum: seyðahúsið í brøttu líðini, gomlu krónna og risastóra sermerkta steinin í fjøruni.
Hann teknaði og málaði heimbygdina úr enda í annan. Býlingurin, sum hann sá úr ateliervindeyganum við Sigatindi í bakgrundini, hevði hann serligan tokka til og teknaði og málaði hann á øllum ársins tíðum. Jóannis var farin at mála longu áðrenn hann fór niður, og niðri fekk hann sær hollan kunnleika innan málningalist á akademiinum í Keypmannahavn, hjá Aksel Jørgensen professara.
Tað var sermerkta ljósið í Føroyum, ið hugtók hann eina mest. Kavamyndir hansara vóru so bjartar, at tú nærum blindaðist, men milda seinnapartsljósið, ið sveipar seg um teigar og tún, hevði hann eisini ans fyri og málaði tað so inniligt, sum kanska ongin annar.
Myndirnar hjá Jóannisi eru stundum átøkar teimum hjá fronsku impressionistunum. Hugtikin var hann av hesum mætu meistarum, men aldri var talan um eftirgerð – kopiering – hann hevði sjálvur upplivað tað, hann málaði.
Ofta bera myndir hansara bráð av at vera skjótt gjørdar. Tað sær so lætt út hjá honum. Sum gjørt í eini handavending. Soleiðis var tað bara ikki. Stríðið var ofta almikið, áðrenn hann slepti einari mynd. Hann hevði hana frammi og setti hana frá sær ótaldar ferðir. Hann ímyndaði sær evnið – motivið – uppaftur og uppaftur. Tá hann so at endanum var náddur á mál, sá tað mangan út, sum var myndin málað eftir stuttari løtu. Júst hetta ger myndir Jóannisar so livandi og sannar.
Nú er bæði eitt og annað, ið ikki er tikið upp her av tí, ið Jóannis teknaði og málaði: skip og bátar við bryggju og á vánni, seyðurin á bønum og blómurnar, sum hann hevði so stóran alsk til, og ikki at gloyma myndir hansara av fólki. Almikið kundi verið sagt um hetta, lat tað fara, vit minnast verkið hjá hesum stillføra málara, sum alt lívið bar føðilandið í sær, og evnaði at endurgeva tað so meistarliga.
Ingálvur”
Leirvíksingar fara eisini at hátíðarhalda dagin við eini afturlítandi framsýning í Lista- og bátasavninum. Les: Jóannes Kristiansen 100 ár í ár


text:
So er aftur ein topp dystur á skránnið…, eftir seinasta umfar bleiv Víkningur nýtt oddalið í effo deildini.
Nú er tíð uppá at fara til Gøtir og venda gongdini, tað er jú eystanstevna, og seinast vunnu vit á Víkingi á Eystanstevnu. Vónirnar eru góðar undan dystinum, og vóna vit at síggja nógvar gular fjepparar í Gøtu sunnudagin kl 15.00.
Nú er møguleikin at blanda seg alvorliga í oddastríði, og vónandi møta allir NSÌ-arar fjølmentir upp í Gøtu sunnudagin, og stuðla okkara monnum til tað seinasta.
Saman standa vit sterk 🙂


text:
Tak eina ókeypis teoriroynd ella keyp tær rættin til fleiri enn 1.000 teorispurningar. Okkara teoriroyndir og spurningar líkjast nógv royndunum á Akstovuni til koyrikort B.
Heimasíðan er eisini tillaga snildtelefonum og teldum.
Hey, Teoriroynd Eg havi júst staðið royndina við ongum feili. Tykkara myndir mintu nógv um tær, vit fingu í dag! Uttan tykkara hjálp hevði eg ofta verið í iva undir royndini. Eg vil bara takka tykkum!Vh Maria J
Eg stóð royndin fyrstu ferð við einans einum feili, og tað hevði eg ikki gjørt uttan góða hjálp frá teoriroynd.fo. Eg byrjaði fyrstu ferð við ókeypis teoriroyndunum og skilti skjótt, hvussu góðar ferðsluroyndirnar vóru, umframt at teoriroynd.fo hevur øll ferðsluskeltini, sum eru týðandi partur av teoriundirvísingini og –royndunum. Eg gjørdi beinan vegin av at keypa Gullpakkan, og tað eri eg sera fegin um nú.Christina Nathalia Jacobsen
Við hesum vil eg fegin rósa tykkara teoriroyndum. Fyri júst einari viku síðan var eg uppi til roynd og dumpaði so logandi, tí eg fekk 7 feilir. Ein fittur royndarluttakari vísti mær á tykkara heimasíðu og vissaði meg um, at eg um eina viku fór at standa royndina við tykkara royndum. Eg lurtaði eftir honum – OG STÓÐ ROYNDINA Í GJÁR VIÐ EINANS EINUM FEILI. Fegin var eg, og til tykkara kunning skal eg skoyta uppí, at eg so sanniliga eri 72 ára gomul. Hetta prógvar dygdina á tykkara royndum.Túsnd tøkk! Lise Underbjerg
Takkað tínum góðu royndum stóð eg teoriroyndina. Myndirnar vóru góðar. Samanbornar við myndatilfarið til sjálva royndina vóra tær frálíkar. Tað er óskiljandi, at ljósmyndir verða vístar í 2012 – og so enntá við einum Volvo Amazon sum heilt vanligum bili í ferðsluni. Hasar myndirnar eru minst 30-40 ára gamlar. Spurningarnir í tínum royndum eru beinraknir samanbornar við veruleikan.Bo Pedersen
Alt okkara teoritoymi hevur brúkt teoriroynd.fo, og mong okkara stúrdu fyri, hvussu vit fóru at standa okkum til teoriroyndina, men tað kundu vit havt spart okkum, tí øll stóðu royndina fyrstu ferð við ongari upp í 2 villur, bara ein hevði 3 villur, vit vóru 18 tilsamans – takk fyri, teoriroynd.foFríði Atlason
Teoriroynd.fo er Føroya einasta heimasíða, har tú sleppur inn til bestu online dygdarroyndir á marknaðinum. Ástøðisroyndirnar eru skipaðar á sama hátt, sum Aksstovan fremur tær veruligu royndirnar.
Mong stúra fyri ástøðisroyndini á Akstovuni. Lær at fyrireika teg til ástøðisroyndina, m. a. hvat er hent at hava í huga.
Er ein leiðbeinari, ið inniheldur tey neyðugu amboðini fyri at skilja og klára royndirnar á Akstvouni. Greiðir frá teimum neyðugu evninum sum snúgva seg um teoriroyndina til bólk B.
Endamálið við ferðslulógini er, at eingin skal doyggja ella fáa álvarsligt mein av ferðsluvanlukku í vegaflutningsskipanini.
Ávaringarskelti vara við vanda. Tey vera vanliga bert sett á støðum, har trupult er hjá tí ferðandi frammanundan at varnast vandan, ella har hann er munandi størri, enn tann ferðandi kann rokna við.
Víkiskylduskelti skila til víkiskylduviðurskfiti Víkiskylduskelti verða sett beint har ella haðan, tann tilskilaða víkiskyldan hevur gildi
Forboðsskelti seta serlig forboð. Forboðsskelti eru rund. Flest teirra hava reyða rond og svørt tekin, sum lýsa forboðið.
Boðsskelti geva serlig boð. Boðsskelti eru rund við bláari grund og hvítum tekni, sum lýsir hvat boðið er.
Leiðbeiningarskelti skila til onnur viðurskifti av týdningi fyri ferðsluna.


text:
Frágreiðing frá Fiskivinnutinginum 2011, sum varð hildin uppi í Norðurlandahúsinum týsdagin 22. mars er júst komin sum Smárit 11-08 frá Havstovuni og kann lesast her:
Fiskivinnutingið 2011 Frágreiðing Smarit-1108.pdf
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Fiskivinnuroyndir hevur sum stevnu at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum. Í Programminum fyri 2009-2012 eru 3 raðfest øki, sum serligur dentur verður lagdur á (sí viðfest program og lýsing 2010):
1. Burðardyggur fiskiskapur
Hetta kunnu vera praktiskar royndir ella vísindarligar kanningar
2. Royndarveiða og virðisøking av fiski
Hetta kunnu vera praktiskar royndir ella vísindarligar kanningar
3. Búskaparlig og samfelagslig menning av fiskivinnuni
Hetta kunnu vera fyrisitingarligar, fíggjarligar, hagfrøðiligar, samfelagsligar ella búskaparligar kanningar ella greiningar, sum leggja afturat okkara vitan um fiskivinnuna, og harvið menna grundarlagið undir vinnuligum politiskum avgerðum
Verkætlanir fyri 2012 eru játtaðar í tveimum umførum:
Í seinna umfari, har umsóknarfreistin var 15. mars 2012, hevur Fiskimálaráðið gjørt av at játta 1,100 mió. kr. afturat til 7 nýggjar verkætlanir í 2012 frá Fiskivinnuroyndum í 2012.
Í fyrra umfari, sum hevði umsóknarfreist 15. nov. 2011, vórðu 16 verkætlanir (8 framhaldandi +8 nýggjar) játtaðar beint fyri nýggjár 2011 (1,650 mió. kr. til 8 nýggjar og 8 framhaldandi (1,530 mió. kr.).
Tilsamans eru nú játtaðar 4,235 mió.til 7+16 verkætlanir av tøku játtanin fyri 2012, sum er 4,308 mió. kr. Játtanin til FVR fyri 2012 er 4,308 mió. kr. (sum er 0,7 mió. kr. minni enn undanfarin ár).
Kunning um FVG2012.doc - fyrr umfarið
Kunning um FVR2012(1).doc - fyrra umfar (15nov2011) og seinna umfar(15mars2012)
Fyrra umfarið:
Styttingar:
BF: Burðardyggur fiskiskapur
RVF/VF: Royndarveiða og virðisøking av fiski
BSMF: Búskaparlig og samfelagslig menning av fiskivinnuni
Vgr: Vinnugranskaraverkætlan
Phd: PhD-verkætlanir.
pD: Post Doc-verkætlan (er her íroknað almennar verkætlanir)
V: Vinnuverkætlanir,
H: Havstovan
A: Almenn verkætlan, sum ikki er Havstovan
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Allir almennir loggar
Samansett sýning av øllum atkomuligum loggum hjá Wikiheimild. Tú kanst avmarka sýningina við at velja slag av loggi, brúkaranavn (sum er følsamt fyri stórum og lítlum bókstavum) ella ávirkaðu síðuna (sum eisini er følsom fyri stórum og lítlum bókstavum).
- 26. mar 2011 kl. 22:57 Diupwijk (Kjak | íkøst) flutti síðuna Við kaspiska havið til Við Kaspiska havið (som i texten)
- 2. mar 2011 kl. 12:57 Diupwijk (Kjak | íkøst) flutti síðuna Fyrimynd:Delete til Fyrimynd:Strika
- 21. mai 2009 kl. 12:00 User account Diupwijk (Kjak | íkøst) was created automatically


text:
Magnus Gunnarsson 24.08.2017 (08:50)
Mitsubishi Eclipse Cross
Fyrst í komandi ári kemur ein heilt nýggjur Mitsubishi á marknaðin. Talan er um Mitsubishi Eclipse Cross.
Eclipse Cross er ein 5-persónabilur við góðum plássi til øll tey ferðandi í bilinum. Hann er væl innrættaður, har alt virkar væl og ergonomiskt rætt. Til dømis kann baksetrið flytast 20 cm aftur og fram, fyri at geva størri viðførisrúm ella meira beinpláss til tey sum sita aftan í bilinum.
Í fyrstu atløgu kemur Eclipse Cross við 1.5-litra bensinmotori við 163 hk. Seinni kemur hann eisini sum diesel við 2.2-litra motori. Bilurin verður at fáa bæði sum forhjólsdrivin og sum 4WD.
Mitsubishi Eclipse Cross verður framleiddur í Japan og skal seljast kring um í heiminum. Her hjá okkum er tað P/F Waag & Company, sum umboðar Mitsubishi.
Les meira um bilar á www.in.fo/bilar/
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Ókendur
Lag 1: Ludvig Mathias Lindeman
Lag 2: Herrnhutiskt
Týtt: Victor Danielsen
1. Sál, sum ófrelst, friðleys gongur,
tráar eftir frið at fá,
trúgv á Jesus, sum teg keypti!
Synd tín út varð strikað tá.
2. Lov og tøkk, at Harrin Jesus
doyði fyri teg og meg!
Trúgv bert orðinum, hann segði!
Hann skal ikki svíkja teg.
3. Hann á krossi verkið gjørdi,
rópti hart: Tað fullgjørt er!
Trúgv á Gud, og trúgv á Jesus,
sum hitt orðið segði her!
4. Trygt í Jesu favn teg kasta!
Ongan burtur koyrir hann,
sum seg í hans hendur gevur –
lít á hann, hann deyðan vann!


text:
Bestu listaupplivingarnar í 2015: Sif Gunnarsdóttir/
Listaportalurin hevur spurt nøkur fólk um teirra bestu lista- og mentanarupplivingar í brátt farna ári. Svarini eru sera ymisk, tað vóru spurningarnir eisini. Onkran havi eg spurt um eitt ávíst listaslag og onkran annan havi eg spurt meira breitt um mentan og list. Her eru svarini frá Sif Gunnarsdóttir, stjóra í Norðurlandahúsinum.
Mentanarupplivingar kunnu ávirka fólk positivt av so mongum ymiskum orsøkum. Tær kunnu taka teg av bóli við sínum stórlæti ella hugtaka teg við sínum innileika, tær kunnu koma óvart á, tær kunnu gleða, tær kunnu eisini ræða, men allar gera tær mun. Her koma tær 10 upplivingarnar, sum eg av ymiskum orsøkum minnist best frá 2015
Latið okkum byrja við tónleikinum. Mínar tríggar bestu og størstu tónleikaupplivingar í 2015 eru føroyskar. Tann fyrsta er útgávukonsertin hjá Marius Ziska, eitt perfekt kvøld, har tónleikur og huglag spældu saman. Eitt av hæddarpunktunum tað kvøldið var, tá Eivør kom á pallin og tey sungu “Shades” saman. Fløgan hjá Marius Heim, er helst tann útgávan, eg havi lurtað mest eftir í ár
Tann næsta stóra musikkupplivingin var várkonsertin hjá Føroya Symfoniorkestur, tá tey framførdu Planetirnar hjá Holst og Mattias Kapnas spældi klaverkonsert no 3 hjá Bartok. Tvær útseldar konsertir, har ein stórur partur av áhoyrarunum var útlendingar, sum vóru komin til Føroya fyri at uppliva náttúrufyribrigdið sólarmyrkingina og fingu sum eykavinning mentanarfyribrigdið FSO!
Tann triðja stóra musikkupplivingin var við sjálvari drottningini, Eivør, tað var útgávukonsertin Slør. Til alla lukku havi eg upplivað hana áður – í grundini á hvørjum ári tey 3 árini eg havi verið her í Føroyum. Á festivalum við túsundavís av fólkum, smáum konsertum, við henni einsamallari ella saman við rokkorkestri ella saman við klassiskum tónleikarum. Tað er altíð einastandandi, altíð nýtt altíð ógloymandi upplivingar.
Innan myndlistina minnist eg best ta retrospektivu framsýningina hjá Louisiana av verkum hjá Yayoi Kusama, tí hon var so stór og crazy og litrík – pop art, feminisma, umhvørvi.. tað var gandakent. Tvær sera fínar ferðaframsýningar minnist eg væl, Grafisk Sambond og The Weather Diaries, sum eg í báðum førum hevði sæð í øðrum hølum áðrenn tær vórðu settar upp í Norðurlandahúsinum. Tað er altíð hugtakandi at síggja hvussu ein framsýning broytist og ávirkast av sínum umhvørvi samstundis við, at framsýningin í stóran mun ávirkar sítt umhvørvi. Tann síðsta framsýningin, sum situr fast í minninum er Í Kerinum 40 hjá Inga Joensen, rørandi myndir av einum húsi har tað einaferð var lív og nú einki. Alt er eins og allíkavæl er einki er tað sama sum áður. Ein sterk framsýning, sum veruliga ávirkaði meg.
Ársins stóru filmsupplivingar vóru Amy, heimildarfilmurin um Amy Winehouse, ein erlig, tragisk frásøgn full av innliti um hesa fantastisku listakvinnuna. Hin filmurin er eitt heilt annað filmsslag, tað er Force Majeur hjá Ruben Østlund, sum eg helt vera intelligentan, stuttligan og óútrokniligan.
Tann síðsta mentanarupplivingin, sum eg vil nevna, er tann, sum eg var mest ovfarin av, tað var Dramakonsertin Rósa Maria hjá Jónleif Jensen og Bergi Rasmussen. Tað var av sonnum undirhald í toppflokki!


text:
Stuðulsmøguleikar
Lesandi á Fróðskaparsetrinum fáa stuðul frá Studna, um tey lúka treytirnar har.
Námsferðarstuðul
Fróðskaparsetrið umsitur eina stuðulsjáttan uppá kr. 100.000 árliga, sum verður játtað á løgtingsfíggjarlógini, til útlendsk lesandi, sum ynska at koma til Føroya í lestrarørindum. Lýst verður við stuðlinum á heimasíðuni og við uppslagi, sum verður sent universitetunumi grannalondunum. Umsóknarfreistin er vanliga 15. mars. Les meira á ensku síðuni um námsferðarstuðulin.
Íslendskur lestrarstuðul
Íslandska mentamálaráðið lýsir árliga við stuðli til føroysk lesandi, sum hava hug at lesa eitt skifti Íslandi. Umsóknirnar skulu sendast Fróðskaparsetrinum, sum ger tilmælið til Mentamálaráðið um, hvørjir av umsøkjarunum, skulu fáa stuðul. Lýst verður við stuðlinum á heimasíðuni. Umsóknarfreistin er vanliga 15. mars.
Legat til USA
Danmark-Amerika Fondet & Fulbright Kommissionen hava størsta úrvalið av legatum til Graduate universitetslesnað og/ella gransking í USA. Umsóknarfreistin fyri legat til lesnað ella gransking er vanliga í mars mánaða.
Við at fara inn á heimasíðuna www.wemakeithappen.dk fært tú meiri at vita um tað at lesa ella granska í USA , eins og til ber at taka umsóknarskjalið niður. Eisini ber til at ringja á +45 - 33 12 82 23 ella skriva til advising(at)daf-tulb.dk
Danmark-Amerika Fondet & Fulbright Kommissionen
Fiolstræde 24, 3
DK-1171 København K
Útbúgvingarstuðul
Stuðul og lán
Øll, ið eru 18 ár ella eldri, fáa vanliga útbúgvingarstuðulin, um tey uppfylla treytirnar - sí pkt. 3 í vegleiðingini hjá Studni. Tey, sum lesa hægri lestur, fáa øll stuðul sum útibúgvandi, líkamikið hvar tey búgva.
Stuðulin í 2013 er 3.815 kr um mánaðin. Harumframt ber til at læna upp til 2.419 kr. um mánaðin. Stuðul verður bert goldin 11 mánaðir, ongin stuðul verður goldin í juli.
Umsóknarbløð fáast á heimasíðuni hjá Studna ella gjøgnum Mínboks.
Ferðastuðul innanoyggja
Meginreglan í skipanini er, at allir studentar, ið nýta Strandfaraskip Landsins, gjalda sama gjald fyri at koma til útbúgvingarstaðið, uttan mun til fjarstøðu frá skúlanum. Ásett er, at fyri hvørja áfylling, tvs. 20 túrar aftur og fram millum heimabústaðin/útbúgvingarbústaðin og skúlan, skal studenturin gjalda kr. 100. Studenturin fær útflýggjað eitt elektroniskt kort, sum bert kann nýtast á eini farleið, og bert eina ferð um dagin aftur og fram í skúla. Treytin fyri at fáa ferðastuðulin er hin sama, ið er galdandi fyri at fáa útbúgvingarstuðulin.
Umsóknarblað fæst á heimasíðuni hjá Studna.
Lestrarvirkni
Tvær ferðir um árið sendir Studni skjalið lestrarvirkisváttan til tey lesandi. Tað er tann lesandi, ið hevur ábyrgdina av, at váttanin verður send aftur til Studna, men tað er Fróðskaparsetur Føroya, ið skal vátta, at tann lesandi er lestrarvirkin, fylgir lestrinum sambært galdandi reglum á Fróðskaparsetri Føroya og er skrásettur á eini útbúgving, ið er skipað sum heiltíðarlestur. Váttaninar skulu vera Studna í hendi, fyri várhálvuna, í seinasta lagi 15. september, og fyri heysthálvuna, í seinasta lagi í 15. mars. Verður henda váttanin ikki latin inn rættstundis, verður stuðulin steðgaður til váttanin fyriliggur.
Námsferðarstuðul
Á føroysku fíggjarlógini verður hvørt ár játtaður peningur til námsferðarstuðul til Føroya. Stuðulin verður latin til lesandi ella ungar granskarar, ið ynskja at koma til Føroya í náms- ella granskingarørindum. Umsóknarfreistin er vanliga 15. mars.